title: Deċiżjoni Nru 1672/2006/KE tal-Parlament Ewropew u tal-Kunsill ta’ l- 24 ta' Ottubru 2006 li tistabbilixxi Programm Komunitarju għall-Impjiegi u għas-Solidarjetà Soċjali – Progress

text:
                  15.11.2006

                  MT

                  Il-Ġurnal Uffiċjali ta’ l-Unjoni Ewropea

                  1

            DEĊIŻJONI Nru 1672/2006/KE TAL-PARLAMENT EWROPEW U TAL-KUNSILL
      ta’ l-24 ta' Ottubru 2006
      li tistabbilixxi Programm Komunitarju għall-Impjiegi u għas-Solidarjetà Soċjali – Progress
      IL-PARLAMENT EWROPEW U L-KUNSILL TA' L-UNJONI EWROPEA,
      Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikoli 13(2), 129, 137(2)(a) tiegħu,
      Wara li kkunsidraw il-proposta mill-Kummissjoni,
      Wara li kkunsidraw l-opinjoni tal-Kumitat Ekonomiku u Soċjali Ewropew (1),
      Wara li kkunsidraw l-opinjoni tal-Kumitat tar-Reġjuni (2),
      Filwaqt li jaġixxu skond il-proċedura stipulata fl-Artikolu 251 tat-Trattat (3),
      Billi:

                  (1)

                  Il-Kunsill Ewropew ta' Lisbona tat-23 u l-24 ta' Marzu 2000 inkorpora l-promozzjoni ta' l-impjiegi u ta' l-inklużjoni soċjali bħala parti integranti ta' l-istrateġija globali ta' l-Unjoni sabiex tilħaq l-għan strateġiku tagħha, għad-deċennju li jmiss, li ssir l-aktar ekonomija, ibbażata fuq il-konoxxenza, kompetittiva u dinamika fid-dinja, b'kapaċità għal tkabbir ekonomiku sostenibbli, b'titjib kwantitattiv u kwalitattiv fl-impjiegi u b'koeżjoni soċjali akbar. Dan stabbilixxa objettivi u miri ambizzjużi għall-Unjoni sabiex toħloq mill-ġdid il-kondizzjonijiet għal impjiegi għal kulħadd, ittejjeb il-kwalità u l-produttività fuq il-post tax-xogħol, u tippromwovi l-koeżjoni soċjali kif ukoll suq tax-xogħol inklużiv. Barra minn hekk, sar fokus mill-ġdid fuq l-istrateġija mill-Kunsill Ewropew ta' Brussel tat-22 u t-23 ta' Marzu 2005.

                  (2)

                  Konformi ma' l-intenzjoni espressa tal-Kummissjoni li ssaħħaħ u tirrazzjonalizza l-istrumenti ta' finanzjament ta l-Komunità, din id-Deċiżjoni għandha tistabbilixxi Programm uniku u razzjonalizzat li jipprovdi għat-tkomplija u l-iżvilupp ta' l-attivitajiet li kienu ngħataw bidu abbażi tad-Deċiżjoni tal-Kunsill 2000/750/KE tas-27 ta' Novembru 2000 li tistabbilixxi programm ta' azzjoni Komunitarja sabiex tikkumbatti d-diskriminazzjoni (2001 sa 2006) (4), tad-Deċiżjoni tal-Kunsill 2001/51/KE ta' l-20 ta' Diċembru 2000 li tistabbilixxi Programm li għandu x'jaqsam ma' l-istrateġija ta' qafas tal-Komunità dwar l-ugwaljanza bejn is-sessi (2001 sa 2005) (5), kif ukoll tad-Deċiżjonijiet tal-Parlament Ewropew u tal-Kunsill Nru 50/2002/KE (6) tas-7 ta' Diċembru 2001 li tistabbilixxi programm ta' azzjoni Komunitarja sabiex jinkoraġġixxi l-koperazzjoni bejn l-Istati Membri sabiex jikkumbattu l-esklużjoni soċjali, Nru 1145/2002/KE (7) ta' l-10 ta' Ġunju 2002 dwar il-miżuri Komunitarji ta' inċentivazzjoni fil-qasam tax-xogħol u Nru 848/2004/KE (8) tad-29 ta' April 2004 li tistabbilixxi programm ta' azzjoni tal-Komunità sabiex jippromwovi organizzazzjonijiet attivi fil-livell Ewropew fil-qasam ta' l-ugwaljanza bejn l-irġiel u n-nisa, kif ukoll ta' dawk l-attivitajiet imwettqa fil-livell Komunitarju fir-rigward tal-kondizzjonijiet tax-xogħol.

                  (3)

                  Il-Kunsill Ewropew Straordinarju dwar l-Impjiegi ta' Lussemburgu fl-20 u l-21 ta' Novembru 1997 ta bidu għall-Istrateġija Ewropea dwar l-Impjiegi sabiex jiġu kkoordinati l-linji politiċi ta' l-Istati Membri dwar l-impjiegi abbażi ta' linji gwida u rakkomandazzjonijiet dwar l-impjiegi li dwarhom kien hemm qbil komuni. L-Istrateġija Ewropea dwar l-Impjiegi issa hija l-aktar strument importanti fil-livell Ewropew fl-implementazzjoni ta' l-objettivi ta' l-Istrateġija ta' Lisbona rigward l-impjiegi u s-suq tax-xogħol.

                  (4)

                  Il-Kunsill Ewropew ta' Lisbona kkonkluda li n-numru ta' nies li fl-Unjoni jgħixu taħt il-livell li jiddelimita l-faqar u f'esklużjoni soċjali mhuwiex aċċettabbli u għalhekk ġie meqjus meħtieġ li jittieħdu l-miżuri sabiex isir progress deċiżiv fil-qerda tal-faqar billi jitwaqqfu objettivi adegwati. Tali objettivi kienu miftiehma mill-Kunsill Ewropew ta' Nizza fis-7, it-8 u d-9 ta' Diċembru 2000. Dan qabel ukoll li l-linji politiċi dwar il-ġlieda kontra l-esklużjoni soċjali għandhom ikunu bbażati fuq il-metodu miftuħ ta' koordinazzjoni, li jgħaqqad il-pjanijiet ta' azzjoni nazzjonali u inizzjattiva tal-Kummissjoni għall-koperazzjoni.

                  (5)

                  Il-bidla demografika tirrappreżenta sfida maġġuri għall-perjodu twil għall-kapaċità tas-sistemi ta' protezzjoni soċjali li jipprovdu pensjonijiet u saħħa u kura tas-saħħa għal perjodu twil li jkunu aċċessibbli għal kulħadd u li jistgħu jiġu ffinanzjati għall-perjodu fit-tul. Huwa importanti li jiġu promossi linji politiċi li jistgħu jiksbu kemm protezzjoni soċjali adegwata kif ukoll is-sostenibbiltà ta' sistemi ta' protezzjoni soċjali. Il-Kunsill Ewropew ta' Lisbona ddeċieda li l-koperazzjoni f'dan il-qasam għandha tkun ibbażata fuq il-metodu miftuħ ta' koordinazzjoni.

                  (6)

                  F'dan il-kuntest għandha tinġibed attenzjoni fuq is-sitwazzjoni speċifika tal-migranti kif ukoll fuq l-importanza li tittieħed azzjoni sabiex ix-xogħol mhux dikjarat jiġi trasformat f'impjieg regolari.

                  (7)

                  L-assigurazzjoni ta' standards minimi u t-titjib kostanti tal-kondizzjonijiet tax-xogħol fl-Unjoni huwa fattur ċentrali tal-politika soċjali Ewropea u jikkorrispondi għal objettiv globali importanti ta' l-Unjoni Ewropea. Il-Komunità għandha rwol importanti sabiex tappoġġa u tikkomplementa l-attivitajiet ta' l-Istati Membri fl-oqsma tas-saħħa u s-sigurtà tal-ħaddiema, il-kondizzjonijiet tax-xogħol, inklużi l-ħtieġa ta' rikonċiljazzjoni tax-xogħol mal-ħajja tal-familja, il-protezzjoni tal-ħaddiema fejn il-kuntratt tax-xogħol tagħhom jiġi terminat, l-informazzjoni, il-konsultazzjoni u l-parteċipazzjoni tal-ħaddiema, u r-rappreżentanza u d-difiża kollettiva ta' l-interessi tal-ħaddiema u ta' min iħaddem.

                  (8)

                  Il-prinċipju ta' non-diskriminazzjoni huwa prinċipju fundamentali ta' l-Unjoni Ewropea. L-Artikolu 13 tat-Trattat jipprovdi għal azzjoni sabiex tiġi miġġielda d-diskriminazzjoni abbażi tas-sess, ta' l-oriġini razzjali jew etnika, tar-reliġjon jew twemmin, ta' diżabbiltà, ta' l-età jew ta' l-orjentazzjoni sesswali. In-non diskriminazzjoni hija affermata wkoll fl-Artikolu 21 tal-Karta tad-Drittijiet Fundamentali ta' l-Unjoni Ewropea. Il-fatturi speċifiċi tad-diversi forom ta' diskriminazzjoni għandhom jiġu akkomodati, u flimkien ma' dawn għandha tiġi żviluppata azzjoni xierqa għall-prevenzjoni u l-ġlieda kontra d-diskriminazzjoni li tkun ibbażata fuq xi motiv jew iżjed. Għalhekk, meta jiġu kkunsidrati l-aċċessibbiltà u r-riżultati tal-Programm, il-ħtiġijiet partikolari ta' persuni b'diżabbiltà għandhom jitqiesu f'termini li jiġi żgurat l-aċċess sħiħ u ugwali tagħhom għall-attivitajiet finanzjati b'dan il-Programm u r-riżultati u l-valutazzjoni ta' dawk l-attivitajiet, inkluż il-kumpens ta' spejjeż addizzjonali li jidħlu fihom persuni b'diżabbiltà minħabba d-diżabbiltà tagħhom. L-esperjenza miksuba tul il-ħafna snin li ġew miġġielda ċerti forom ta' diskriminazzjoni, inkluża d-diskriminazzjoni abbażi tas-sess, tista' tkun utli fil-ġlieda kontra forom ta' diskriminazzjoni oħrajn.

                  (9)

                  Abbażi ta' l-Artikolu 13 tat-Trattat, il-Kunsill adotta d-direttivi li ġejjin: id-Direttiva 2000/43/KE (9) tad-29 ta' Ġunju 2000 li timplimenta l-prinċipju tat-trattament ugwali bejn il-persuni irrispettivament mill-oriġini tar-razza jew ta' l-etniċità li tipprojbixxi d-diskriminazzjoni bbażata fuq l-oriġini razzjali jew etnika fi, inter alia, l-impjiegi, it-taħriġ vokazzjonali, l-edukazzjoni, il-prodotti u s-servizzi u fil-protezzjoni soċjali, id-Direttiva 2000/78/KE (10) tas-27 ta' Novembru 2000 li tistabbilixxi qafas ġenerali għall-ugwaljanza fit-trattament fl-impjieg u fix-xogħol li tipprojbixxi d-diskriminazzjoni fl-impjiegi u fl-okkupazzjoni fuq bażi ta' reliġjon jew twemmin, diżabbiltà, età u orjentazzjoni sesswali, u d-Direttiva 2004/113/KE (11) tat-13 ta' Diċembru 2004 li timplementa l-prinċipju tat-trattament ugwali bejn l-irġiel u n-nisa fl-aċċess għal u l-fornitura ta' prodotti u servizzi.

                  (10)

                  Skond l-Artikoli 2 u 3 tat-Trattat, it-trattament ugwali bejn l-irġiel u n-nisa huwa prinċipju fundamentali tal-liġi Komunitarja. Id-Direttivi u atti oħra adottati abbażi ta' dan il-prinċipju għandhom sehem ewlieni fit-titjib tas-sitwazzjoni tan-nisa fl-Unjoni. L-esperjenza ta' azzjoni fil-livell Komunitarju wriet li l-promozzjoni ta' l-ugwaljanza bejn is-sessi fil-linji politiċi tal-Komunità u l-ġlieda kontra d-diskriminazzjoni fil-prattika jeħtieġu kombinazzjoni ta' strumenti, li jinkludi leġislazzjoni, strumenti ta' finanzjament u integrazzjoni mfassla b'mod li jsaħħu lil xulxin. Skond il-prinċipju ta' l-ugwaljanza bejn l-irġiel u n-nisa, l-integrazzjoni tas-sessi għandha tiġi promossa f'kull taqsima u attività tal-Programm.

                  (11)

                  Ħafna organizzazzjonijiet non-governattivi (NGOs) attivi f'livelli varji jistgħu jagħtu kontribut importanti fil-livell Ewropew permezz ta' networks prinċipali li jassistu fil-bdil ta' l-orjentazzjonijiet tal-politika relatati ma' l-objettivi ġenerali tal-Programm.

                  (12)

                  Ladarba l-objettivi ta' din id-Deċiżjoni ma jistgħux jintlaħqu b'mod suffiċjenti fil-livell ta' l-Istati Membri minħabba l-ħtieġa ta' skambju ta' informazzjoni fil-livell Ewropew u tad-disseminazzjoni ta' prattika tajba fil-Komunità kollha u billi għalhekk dawn l-objettivi jistgħu, minħabba d-dimensjoni multilaterali ta' l-azzjonijiet u l-miżuri Komunitarji, jintlaħqu aħjar fil-livell Komunitarju, il-Komunità tista' tadotta miżuri skond il-prinċipju ta' sussidjarjetà kif stabbilit fl-Artikolu 5 tat-Trattat. Skond il-prinċipju ta' proporzjonalità kif stabbilit f'dak l-Artikolu, din id-Deċiżjoni ma tmurx lil hinn minn dak li hu meħtieġ sabiex jinkisbu dawk l-objettivi.

                  (13)

                  Din id-Deċiżjoni tistabbilixxi, għat-tul kollu tal-programm, pakkett finanzjarju li jikkostitwixxi l-punt ta' referenza prinċipali, fis-sens tal-punt 37 tal-Ftehima Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina tal-baġit u l-amministrazzjoni finanzjarja soda (12), għall-awtorità tal-baġit matul il-proċedura annwali tal-baġit.

                  (14)

                  Il-miżuri meħtieġa għall-implementazzjoni ta' din id-Deċiżjoni għandhom jiġu adottati skond id-Deċiżjoni tal-Kunsill 1999/468/KE tat-28 ta' Ġunju 1999 li tistipula l-proċeduri għall-eżerċizju tas-setgħat ta' implementazzjoni konferiti lill-Kummissjoni (13).

                  (15)

                  Minħabba li l-Programm huwa maqsum f'ħames taqsimiet, l-Istati Membri jistgħu jipprovdu għar-rotazzjoni tar-rappreżentanti nazzjonali tagħhom skond is-suġġetti indirizzati mill-Kumitat li jassisti lill-Kummissjoni,

            IDDEĊIDEW KIF ĠEJ:
      Artikolu 1
      Stabbiliment u tul tal-Programm
      1.   Din id-Deċiżjomi tistabbilixxi l-Programm Komunitarju għall-Impjiegi u għas-Solidarjetà Soċjali, imsemmi PROGRESS (“il-Programm”), għall-appoġġ finanzjarju ta' l-implementazzjoni ta' l-objettivi ta' l-Unjoni Ewropea fl-oqsma ta' l-impjiegi u ta' l-affarijiet soċjali, kif jidher fil-Komunikazzjoni tal-Kummissjoni dwar l-Aġenda Soċjali, u b'hekk jikkontribwixxi għall-kisba tal-miri ta' l-Istrateġija ta' Lisbona f'dawk l-oqsma.
      2.   Il-Programm għandu jiġi attwat mill-1 ta' Jannar 2007 sal-31 ta' Diċembru 2013.
      Artikolu 2
      Objettivi ġenerali
      1.   Il-Programm għandu l-objettivi ġenerali li ġejjin:

                  (a)

                  li jtejjeb il-konoxxenza u l-għarfien tas-sitwazzjoni li tipprevalixxi fl-Istati Membri u f'pajjiżi oħra parteċipanti permezz ta' l-analiżi, tal-valutazzjoni u tal-monitoraġġ mill-qrib tal-linji politiċi;

                  (b)

                  li jappoġġa l-iżvilupp ta' strumenti u metodi statistiċi u ta' indikaturi komuni, fejn ikun il-każ imqassam skond is-sess u l-grupp ta' età, fl-oqsma koperti mill-Programm;

                  (ċ)

                  li jappoġġa u jimmonitorja l-implementazzjoni tal-liġi Komunitarja, fejn applikabbli, u l-objettivi tal-politika fl-Istati Membri, u li jivvaluta l-effikaċja u l-impatt tagħhom;

                  (d)

                  li jippromwovi n-networking, it-tagħlim reċiproku, l-identifikazzjoni u d-disseminazzjoni ta' prattika tajba u approċċi innovattivi fil-livell Ewropew;

                  (e)

                  li jrawwem il-kuxjenza tal-partijiet interessati u tal-pubbliku ġenerali dwar il-linji politiċi u l-objettivi tal-Komunità segwiti taħt kull waħda mill-ħames taqsimiet;

                  (f)

                  li jsaħħaħ il-kapaċità tan-networks ewlenin fil-livell Ewropew sabiex jippromwovi, jappoġġa u jiżviluppa ulterjorment il-linji politiċi u l-objettivi tal-Komunità, fejn applikabbli.

            2.   L-integrazzjoni ta' l-ugwaljanza bejn is-sessi għandha tiġi promossa fit-taqsimiet kollha tal-Programm u fl-attivitajiet kollha taħtu.
      3.   Ir-riżultati miksuba fit-taqsimiet u l-attivitajiet tal-Programm għandhom jiġu disseminati lil dawk involuti u lill-pubbliku kif xieraq. Il-Kummissjoni għandha twettaq skambji ta' fehmiet mal-partijiet interessati prinċipali kif xieraq.
      Artikolu 3
      Struttura tal-Programm
      Il-Programm għandu jinqasam fil-ħames taqsimiet li ġejjin:

                  1)

                  Impjiegi

                  2)

                  Il-protezzjoni u l-inklużjoni soċjali

                  3)

                  Kondizzjonijiet tax-xogħol

                  4)

                  Antidiskriminazzjoni u diversità

                  5)

                  Ugwaljanza bejn is-sessi.

            Artikolu 4
      Taqsima 1: Impjiegi
      It-taqsima 1 għandha tappoġġa l-implementazzjoni ta' l-Istrateġija Ewropea dwar l-Impjiegi (EES) billi:

                  (a)

                  jiġi mtejjeb l-għarfien tas-sitwazzjoni u tal-prospetti ta' l-impjiegi, b'mod partikolari permezz ta' analiżi u studji u l-iżvilupp ta' l-istatistika u indikaturi komuni fi ħdan il-qafas ta' l-EES;

                  (b)

                  isir monitoraġġ u valutazzjoni ta' l-implementazzjoni tal-Linji Gwida u r-Rakkomandazzjonijiet Ewropej dwar l-Impjiegi u ta' l-impatt tagħhom, b'mod partikolari permezz tar-Rapport Konġunt dwar l-Impjiegi, u billi tiġi analizzata l-interazzjoni bejn l-EES u l-politika ekonomika u soċjali ġenerali kif ukoll oqsma oħra ta' politika;

                  (ċ)

                  jiġu organizzati skambji dwar linji politiċi, prattika tajba u approċċi innovattivi u jiġi promoss it-tagħlim reċiproku fil-kuntest ta' l-EES;

                  (d)

                  tiġi mqajma l-kuxjenza, tiġi disseminata l-informazzjoni u jiġi promoss id-dibattitu dwar l-isfidi ta' l-impjiegi, il-linji politiċi u l-implementazzjoni ta' programmi ta' riforma nazzjonali, anke fost l-imsieħba soċjali, l-atturi reġjonali u lokali, u partijiet interessati oħrajn.

            Artikolu 5
      Taqsima 2: Il-protezzjoni u l-inklużjoni soċjali
      It-taqsima 2 għandha tappoġġa l-implementazzjoni tal-metodu miftuħ ta' koordinazzjoni (OMC) fil-qasam tal-protezzjoni u l-inklużjoni soċjali billi:

                  (a)

                  jiġi mtejjeb l-għarfien tal-kwistjonijiet dwar il-faqar u l-esklużjoni soċjali, il-linji politiċi tal-protezzjoni soċjali u ta' l-inklużjoni, b'mod partikolari permezz ta' analiżi u studji u l-iżvilupp ta' statistika u indikaturi komuni fi ħdan il-qafas ta' l-OMC fil-qasam tal-protezzjoni soċjali u ta' l-inklużjoni;

                  (b)

                  isir monitoraġġ u valutazzjoni ta' l-implementazzjoni ta' l-OMC fil-qasam tal-protezzjoni soċjali u l-inklużjoni u l-impatt tiegħu fil-livelli nazzjonali u Komunitarju kif ukoll tiġi analizzata l-interazzjoni bejn dan l-OMC u oqsma oħra ta' politika;

                  (ċ)

                  jiġu organizzati skambji dwar linji politiċi, prattika tajba u approċċi innovattivi u jiġi promoss it-tagħlim reċiproku fil-kuntest ta' l-istrateġija tal-protezzjoni soċjali u ta' l-inklużjoni;

                  (d)

                  tiġi mqajma l-kuxjenza, tiġi disseminata l-informazzjoni u jiġi promoss id-dibattitu dwar l-isfidi u l-kwistjonijiet ta' politika prinċipali mqajma fil-kuntest tal-proċess ta' koordinazzjoni tal-Komunità fil-qasam tal-protezzjoni soċjali u ta' l-inklużjoni, anke fost l-imsieħba soċjali, l-atturi reġjonali u lokali, l-NGOs u partijiet interessati oħrajn;

                  (e)

                  tiġi żviluppata l-kapaċità ta' networks ewlenin fil-livell Ewropew fl-appoġġ u fl-iżvilupp ulterjuri tal-miri ta' politika u ta' l-istrateġiji Komunitarji dwar il-protezzjoni soċjali u l-inklużjoni.

            Artikolu 6
      Taqsima 3: Kondizzjonijiet tax-xogħol
      It-Taqsima 3 għandha tappoġġa t-titjib ta' l-ambjent u tal-kondizzjonijiet tax-xogħol inklużi is-saħħa u s-sigurtà fuq il-post tax-xogħol u r-rikonċiljazzjoni tax-xogħol mal-ħajja tal-familja billi:

                  (a)

                  jiġi mtejjeb l-għarfien tas-sitwazzjoni fir-rigward tal-kondizzjonijiet tax-xogħol, b'mod partikolari permezz ta' analiżi u studji u, fejn ikun il-każ, bl-iżvilupp ta' statistika u indikaturi, kif ukoll bil-valutazzjoni ta' l-effikaċja u l-impatt tal-leġislazzjoni, tal-linji politiċi u tal-prattika eżistenti;

                  (b)

                  tiġi appoġġata l-implementazzjoni tal-liġi Komunitarja dwar ix-xogħol permezz ta' monitoraġġ effikaċi, ta' l-organizzazzjoni ta' seminars għal dawk li jaħdmu fil-qasam, ta' l-iżvilupp ta' gwidi u networking fost korpi speċjalizzati, inklużi l-imsieħba soċjali;

                  (ċ)

                  jingħata bidu għal azzjonijiet ta' prevenzjoni u tiġi mkattra l-kultura ta' prevenzjoni fil-qasam tas-saħħa u s-sigurtà fuq ix-xogħol;

                  (d)

                  tiġi mqajma l-kuxjenza, tiġi disseminata l-informazzjoni u jiġi promoss id-dibattitu dwar l-isfidi u l-kwistjonijiet ta' politika prinċipali fir-rigward tal-kondizzjonijiet tax-xogħol, anke fost l-imsieħba soċjali u partijiet interessati oħrajn.

            Artikolu 7
      Taqsima 4: Antidiskriminazzjoni u diversità
      It-taqsima 4 għandha tappoġġa l-implementazzjoni effikaċi tal-prinċipju ta' non-diskriminazzjoni u tippromwovi l-integrazzjoni tiegħu fil-linji politiċi Komunitarji kollha billi:

                  (a)

                  jiġi mtejjeb l-għarfien tas-sitwazzjoni fir-rigward tad-diskriminazzjoni b'mod partikolari permezz ta' analiżi u studji u, fejn ikun il-każ, bl-iżvilupp ta' statistika u indikaturi kif ukoll bil-valutazzjoni ta' l-effikaċja u l-impatt tal-leġislazzjoni, tal-linji politiċi u tal-prattika eżistenti;

                  (b)

                  tiġi appoġġata l-implementazzjoni tal-leġislazzjoni Komunitarja dwar l-anti-diskriminazzjoni permezz ta' monitoraġġ effikaċi, ta' l-organizzazzjoni ta' seminars għal dawk li jaħdmu fil-qasam u networking fost il-korpi speċjalizzati li jitrattaw l-anti-diskriminazzjoni;

                  (ċ)

                  tiġi mqajma l-kuxjenza, tiġi disseminata l-informazzjoni u jiġi promoss id-dibattitu dwar l-isfidi u l-kwistjonijiet ta' politika prinċipali fir-rigward tad-diskriminazzjoni u l-integrazzjoni ta' l-anti-diskriminazzjoni fil-linji politiċi Komunitarji, anke fost l-imsieħba soċjali, l-NGOs u partijiet interessati oħrajn;

                  (d)

                  tiġi żviluppata l-kapaċità ta' networks ewlenin fil-livell Ewropew fl-appoġġ u l-iżvilupp ulterjuri tal-miri ta' politika u l-istrateġiji Komunitarji fil-qasam tal-ġlieda kontra d-diskriminazzjoni.

            Artikolu 8
      Taqsima 5: Ugwaljanza bejn is-sessi
      It-Taqsima 5 għandha tappoġġa l-implementazzjoni effikaċi tal-prinċipju ta' l-ugwaljanza bejn is-sessi u tippromwovi l-integrazzjoni ta' l-ugwaljanza bejn is-sessi fil-linji politiċi Komunitarji billi:

                  (a)

                  jiġi mtejjeb l-għarfien tas-sitwazzjoni fir-rigward ta' kwistjonijiet ta' distinzjoni bejn is-sessi u ta' l-integrazzjoni ta' l-ugwaljanza bejn is-sessi, b'mod partikolari permezz ta' analiżi u studji u bl-iżvilupp ta' statistika u, fejn xieraq, indikaturi, kif ukoll il-valutazzjoni ta' l-effikaċja u ta' l-impatt tal-leġislazzjoni, tal-linji politiċi u tal-prattika eżistenti;

                  (b)

                  tiġi appoġġata l-implementazzjoni tal-leġislazzjoni Komunitarja dwar l-ugwaljanza bejn is-sessi permezz ta' monitoraġġ effikaċi, ta' l-organizzazzjoni ta' seminars għal dawk li jaħdmu fil-qasam u networking fost il-korpi ta' ugwaljanza speċjalizzati;

                  (ċ)

                  tiġi mqajma l-kuxjenza, tiġi disseminata l-informazzjoni u jiġi promoss id-dibattitu dwar l-isfidi u l-kwistjonijiet ta' politika prinċipali fir-rigward ta' l-ugwaljanza bejn is-sessi u l-integrazzjoni tas-sessi, fost l-imsieħba soċjali, l-NGOs u partijiet interessati oħrajn;

                  (d)

                  tiġi żviluppata l-kapaċità ta' networks ewlenin fil-livell Ewropew fl-appoġġ u fl-iżvilupp ulterjuri tal-miri ta' politika u l-strateġiji Komunitarji dwar l-ugwaljanza bejn is-sessi.

            Artikolu 9
      Tipi ta' azzjonijiet
      1.   Il-Programm għandu jiffinanzja t-tipi ta' azzjonijiet li ġejjin, li jistgħu jiġu implementati, fejn ikun il-każ, fi ħdan qafas transnazzjonali:

                  (a)

                  Attivitajiet analitiċi:

                              (i)

                              ġbir, żvilupp u disseminazzjoni ta' data u statistika;

                              (ii)

                              żvilupp u disseminazzjoni ta' metodoloġiji komuni u, fejn ikun il-każ, ta' indikaturi jew benchmarks;

                              (iii)

                              twettiq ta' studji, analiżi u stħarriġ, u disseminazzjoni tar-riżultati tagħhom;

                              (iv)

                              twettiq ta' valutazzjonijiet u ta' stimi dwar l-impatt, u disseminazzjoni tar-riżultati tagħhom;

                              (v)

                              elaborazzjoni u pubblikazzjoni ta' gwidi, rapporti u materjal edukattiv permezz ta' l-Internet u medja oħrajn.

                  (b)

                  Attivitajiet ta' tagħlim reċiproku, sensibilizzazzjoni ta' l-opinjoni pubblika u disseminazzjoni:

                              (i)

                              identifikazzjoni u skambji ta' prattika tajba, approċċi u esperjenzi innovattivi u organizzazzjoni ta' reviżjonijiet bejn il-pari u tagħlim reċiproku permezz ta' laqgħat/workshops/seminars fil-livelli Ewropew, transnazzjonali jew nazzjonali, b'kont meħud, fejn possibbli, taċ-ċirkustanzi nazzjonali speċifiċi;

                              (ii)

                              organizzazzjoni ta' konferenzi/seminars tal-Presidenza;

                              (iii)

                              organizzazzjoni ta' konferenzi/seminars bħala appoġġ għall-iżvilupp u għall-implementazzjoni tal-liġi u l-objettivi ta' politika tal-Komunità;

                              (iv)

                              organizzazzjoni ta' kampanji u avvenimenti tal-medja;

                              (v)

                              ġbir u pubblikazzjoni ta' materjal għad-disseminazzjoni ta' informazzjoni kif ukoll tar-riżultati tal-Programm.

                  (ċ)

                  Appoġġ lill-atturi ewlenin:

                              (i)

                              sostenn għall-ispejjeż operattivi ta' dawk in-networks ewlenin fil-livell Ewropew li l-attivitajiet tagħhom ikunu marbuta ma' l-implementazzjoni ta' l-objettivi tal-Programm;

                              (ii)

                              organizzazzjoni ta' gruppi ta' ħidma ta' uffiċjali nazzjonali sabiex ikun hemm monitoraġġ ta' l-implementazzjoni tal-liġi Komunitarja;

                              (iii)

                              finanzjament ta' seminars speċjalizzati indirizzati lejn dawk li jaħdmu fil-qasam, uffiċjali ewlenin u atturi relevanti oħrajn;

                              (iv)

                                 networking fost korpi speċjalizzati fil-livell Ewropew;

                              (v)

                              finanzjament ta' networks ta' l-esperti;

                              (vi)

                              finanzjament ta' osservatorji fil-livell Ewropew;

                              (vii)

                              skambju ta' persunal bejn amministrazzjonijiet nazzjonali;

                              (viii)

                              koperazzjoni ma' istituzzjonijiet internazzjonali.

            2.   L-attivitajiet previsti fil-punt (b) tal-paragrafu 1 għandhom ikollhom dimensjoni Ewropea b'saħħitha, ikunu ta' skala adegwata sabiex jiġi żgurat valur miżjud Ewropew reali u jitwettqu mill-awtoritajiet nazzjonali, reġjonali jew lokali, minn korpi speċjalizzati previsti taħt il-liġi Komunitarja jew minn atturi meqjusa bħala l-partijiet ewlenin fil-qasam tagħhom.
      3.   Il-programm m'għandu jiffinanzja l-ebda miżura għall-preparazzjoni u l-implementazzjoni tas-Snin Ewropej.
      Artikolu 10
      Aċċess għall-Programm
      1.   L-aċċess għall-Programm għandu jkun miftuħ għall-korpi pubbliċi u/jew privati kollha, atturi u istituzzjonijiet, b'mod partikolari:

                  (a)

                  Stati Membri;

                  (b)

                  servizzi pubbliċi ta' l-impjieg u l-aġenziji tagħhom;

                  (ċ)

                  awtoritajiet lokali u reġjonali;

                  (d)

                  korpi speċjalizzati previsti taħt il-leġislazzjoni Komunitarja;

                  (e)

                  l-imsieħba soċjali;

                  (f)

                     NGOs, b'mod partikolari dawk organizzati fil-livell Ewropew;

                  (g)

                  istituzzjonijiet ta' l-edukazzjoni superjuri u istituti tar-riċerka;

                  (h)

                  esperti fil-valutazzjoni;

                  (i)

                  uffiċċji nazzjonali ta' l-istatistika;

                  (j)

                  medja.

            2.   Il-Kummissjoni tista' wkoll tipparteċipa direttament fil-Programm safejn ikunu konċernati l-attivitajiet previsti fil-punti (a) u (b) ta' l-Artikolu 9(1).
      Artikolu 11
      Metodu ta' applikazzjoni għall-appoġġ
      1.   L-attivitajiet tat-tip imsemmi fl-Artikolu 9 jistgħu jiġu finanzjati permezz ta':

                  (a)

                  kuntratt ta' servizz wara li tkun saret sejħa għall-offerti, fejn għandhom japplikaw il-proċeduri ta' l-Eurostat fir-rigward tal-koperazzjoni ma' l-uffiċċji nazzjonali ta' l-istatistika;

                  (b)

                  sostenn parzjali wara sejħa għal proposti, f'liema każ, bħala regola ġenerali, il-ko-finanzjament Komunitarju ma jistax ikun aktar minn 80 % tan-nefqa totali li tkun saret mir-riċevitur tas-sussidju. Kwalunkwe appoġġ finanzjarju li jkun aktar minn dan il-limitu massimu jista' jingħata biss f'ċirkustanzi eċċezzjonali u wara skrutinju strett.

            2.   It-tipi ta' azzjonijiet previsti taħt l-Artikolu 9(1) jistgħu jiġu sussidjati fuq talbiet għal sussidji, per eżempju minn Stati Membri, skond id-dispożizzjonijiet relevanti tar-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (14), b'mod partikolari l-Artikolu 110 tiegħu, u r-Regolament tal-Kummissjoni (KE, Euratom) Nru 2342/2002 tat-23 ta' Diċembru 2002 li jippreskrivi regoli dettaljati għall-implementazzjoni tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (15), b'mod partikolari l-Artikolu 168 tiegħu.
      Artikolu 12
      Dispożizzjonijiet implementattivi
      1.   Il-miżuri meħtieġa għall-implementazzjoni ta' din id-Deċiżjoni li jirrelataw mal-materji li ġejjin għandhom jiġu adottati skond il-proċedura msemmija fl-Artikolu 13(2):

                  (a)

                  il-linji gwida ġenerali għall-implementazzjoni tal-Programm;

                  (b)

                  il-programm ta' ħidma annwali għall-implementazzjoni tal-Programm, maqsum f'taqsimiet differenti;

                  (ċ)

                  l-appoġġ finanzjarju maħsub li jingħata mill-Komunità;

                  (d)

                  il-baġit annwali, suġgett għall-Artikolu 17;

                  (e)

                  il-proċeduri għall-għażla ta' l-azzjonijiet maħsuba li jiġu appoġġati mill-Komunità u l-abbozz tal-lista, preżentata mill-Kummissjoni, ta' l-azzjonijiet maħsuba li jirċievu tali appoġġ;

                  (f)

                  il-kriterji għall-valutazzjoni tal-Programm inkluż dawk relatati ma' l-effikaċja rigward l-ispejjeż u l-arranġamenti għad-disseminazzjoni u t-trasferiment tar-riżultati.

            2.   Il-miżuri meħtieġa għall-implementazzjoni ta' din id-Deċiżjoni relattivament għall-materji kollha diversi minn dawk imsemmija fil-paragrafu 1 għandhom jiġu adottati skond il-proċedura msemmija fl-Artikolu 13(3).
      Artikolu 13
      Kumitat
      1.   Il-Kummissjoni għandha tkun assistita minn Kumitat.
      2.   Fejn ikun hemm referenza għal dan il-paragrafu, għandhom japplikaw l-Artikoli 4 u 7 tad-Deċiżjoni 1999/468/KE, b'kont meħud tad-dispożizzjonijiet ta' l-Artikolu 8 tagħha.
      Il-perjodu stipulat fl-Artikolu 4(3) tad-Deċiżjoni 1999/468/KE għandu jiġi stabbilit għal xahrejn.
      3.   Fejn ikun hemm referenza għal dan il-paragrafu, għandhom japplikaw l-Artikoli 3 u 7 tad-Deċiżjoni 1999/468/KE, b'kont meħud tad-dispożizzjonijiet ta' l-Artikolu 8 tagħha.
      4.   Il-Kumitat għandu jadotta r-regoli ta' proċedura tiegħu.
      Artikolu 14
      Koperazzjoni ma' kumitati oħrajn
      1.   Il-Kummissjoni għandha tistabbilixxi r-rabtiet meħtieġa mal-Kumitat tal-Protezzjoni Soċjali u mal-Kumitat ta' l-Impjiegi sabiex tiżgura li dawn ikunu mgħarrfa regolarment u kif xieraq dwar l-implementazzjoni ta' l-attivitajiet imsemmija f'din id-Deċiżjoni.
      2.   Il-Kummissjoni għandha wkoll tinforma lil Kumitati relevanti oħrajn dwar l-azzjoni meħuda taħt il-ħames taqsimiet tal-Programm.
      3.   Fejn xieraq, il-Kummissjoni għandha tistabbilixxi koperazzjoni regolari u strutturata bejn il-Kumitati msemmija fl-Artikolu 13 u l-kumitati ta' monitoraġġ stabbiliti għal linji politiċi, strumenti u azzjonijiet relevanti oħrajn.
      Artikolu 15
      Konsistenza u komplementarjetà
      1.   Il-Kummissjoni, f'koperazzjoni ma' l-Istati Membri, għandha tiżgura l-konsistenza globali ma' linji politiċi, strumenti u azzjonijiet oħrajn ta' l-Unjoni u l-Komunità, b'mod partikolari billi tistabbilixxi mekkaniżmi adatti għall-koordinazzjoni ta' l-attivitajiet tal-Programm ma' attivitajiet relevanti relatati ma' riċerka, mal-ġustizzja u ma' l-affarijiet interni, mal-kultura, ma' l-edukazzjoni, mat-taħriġ u mal-politika dwar iż-żgħażagħ, u fl-oqsma tat-tkabbir u tar-relazzjonijiet esterni tal-Komunità, u mal-politika reġjonali u l-politika ekonomika ġenerali. Għandha tingħata attenzjoni speċjali għas-sinerġiji possibbli bejn dan il-Programm u dawk fil-qasam ta' l-edukazzjoni u tat-taħriġ.
      2.   Il-Kummissjoni u l-Istati Membri għandhom jiżguraw li jkun hemm konsistenza u komplementarjetà u li ma jkunx hemm duplikazzjoni bejn l-attivitajiet meħuda taħt il-Programm u azzjonijiet relevanti oħrajn ta' l-Unjoni u tal-Komunità, b'mod partikolari taħt il-Fondi Strutturali, speċjalment il-Fond Soċjali Ewropew.
      3.   Il-Kummissjoni għandha tiżgura li l-infiq kopert mill-Programm u addebitat lill-Programm ma jiġux addebitati lil xi strument finanzjarju ieħor tal-Komunità.
      4.   Il-Kummissjoni għandha żżomm lill-Kumitat msemmi fl-Artikolu 13 mgħarraf regolarment dwar azzjonijiet oħra tal-Komunità li jikkontribwixxu għall-miri ta' l-istrateġija ta' Lisbona, fil-qasam ta' l-Aġenda Soċjali.
      5.   L-Istati Membri għandhom jagħmlu l-isforzi kollha possibbli sabiex jiżguraw li jkun hemm konsistenza u komplementarjetà bejn l-attivitajiet taħt il-Programm u dawk li jkunu saru fil-livelli nazzjonali, reġjonali u lokali.
      Artikolu 16
      Parteċipazzjoni ta' pajjiżi terzi
      Il-Programm għandu jkun miftuħ għall-parteċipazzjoni ta':

                  —

                  il-pajjiżi ta' l-EFTA/ŻEE skond il-kondizzjonijiet stabbiliti fil-Ftehima taż-ŻEE;

                  —

                  il-pajjiżi li sejrin isiru Stati Membri u l-pajjiżi kandidati assoċjati ma' l-Unjoni Ewropea, kif ukoll il-pajjiżi Balkani tal-punent inklużi fil-proċess ta' stabbilizzazzjoni u assoċjazzjoni.

            Artikolu 17
      Finanzjament
      1.   Il-pakkett finanzjarju għall-implementazzjoni ta' l-attivitajiet Komunitarji msemmija f'din id-Deċiżjoni għall-perjodu mill-1 ta' Jannar 2007 sal-31 ta' Diċembru 2013 huwa b'dan stabbilit bħala 657 590 000 EUR (*).
      2.   Tul il-perjodu kollu tal-programm, it-tqassim finanzjarju bejn it-Taqsimiet differenti għandu jirrispetta l-limiti inferjuri li ġejjin:

                  Taqsima 1

                  Impjiegi

                  23 %

                  Taqsima 2

                  Protezzjoni soċjali u inklużjoni

                  30 %

                  Taqsima 3

                  Kundizzjonijiet tax-xogħol

                  10 %

                  Taqsima 4

                  Anti-diskriminazzjoni u diversità

                  23 %

                  Taqsima 5

                  Ugwaljanza bejn is-sessi

                  12 %

            3.   Massimu ta' 2 % tal-pakkett finanzjarju għandu jkun attribwit għall-implementazzjoni tal-Programm sabiex ikopri, per eżempju, l-ispiża relatata mal-funzjonament tal-Kumitat imsemmi fl-Artikolu 13 jew mal-valutazzjonijiet li jsiru skond l-Artikolu 19.
      4.   L-approprjazzjonijiet annwali għandhom jiġu awtorizzati mill-awtorità tal-baġit fil-limiti tal-perspettivi finanzjarji.
      5.   Il-Kummissijoni tista' tirrikorri għal assistenza teknika u/jew amministrattiva, għall-benefiċċju reċiproku tal-Kummissjoni u tal-benefiċjarji, kif ukoll għal infiq ta' appoġġ.
      Artikolu 18
      Protezzjoni ta' l-interessi finanzjarji tal-Komunità
      1.   Il-Kummissjoni għandha tiżgura li, meta jiġu implementati azzjonijiet finanzjati taħt din id-Deċiżjoni, l-interessi finanzjarji tal-Komunità jkunu protetti bl-applikazzjoni ta' miżuri ta' prevenzjoni kontra l-frodi, il-korruzzjoni u kwalunkwe attivita illegali oħra, b'kontrolli effikaċji u bl-irkupru ta' l-ammonti li jkunu tħallsu indebitament u, jekk jiġu skoperti xi irregolaritajiet, b'sanzjonijiet li jkunu effikaċi, proporzjonati u dissważivi, skond ir-Regolamenti tal-Kunsill (KE, Euratom) Nru 2988/95 tat-18 ta' Diċembru 1995 dwar il-protezzjoni ta' l-interessi finanzjarji tal-Komunitajiet Ewropej (16), u (Euratom, KE) Nru 2185/96 tal-11 ta' Novembru 1996 dwar il-verifiki u l-ispezzjonijiet fuq il-post imwettqa mill-Kummissjoni sabiex tipproteġi l-interessi finanzjarji tal-Komunitajiet Ewropej kontra l-frodi u irregolarijiet oħra (17), kif ukoll skond ir-Regolament (KE) Nru 1073/1999 tal-Parlament Ewropew u tal-Kunsill tal-25 ta' Mejju 1999 dwar investigazzjonijiet immexxija mill-Uffiċċju Ewropew ta' Kontra l-Frodi (OLAF) (18).
      2.   Għall-azzjonijiet Komunitarji finanzjati taħt din id-Deċiżjoni, il-kunċett ta' irregolarità msemmi fl-Artikolu 1(2) tar-Regolament (KE, Euratom) Nru 2988/95 għandu jfisser kwalunkwe ksur ta' dispożizzjoni ta' liġi Komunitarja jew kwalunkwe ksur ta' obbligu kuntrattwali li jirriżulta minn att jew ommissjoni minn operatur ekonomiku, li jkollu, jew x'aktarx ikollu, l-effett li jippreġudika l-baġit ġenerali ta' l-Unjoni Ewropea jew baġits amministrati minnha, b'nefqa mhux ġustifikata.
      3.   Il-kuntratti u l-ftehim kif ukoll il-ftehim ma' pajjiżi terzi parteċipanti li jirriżultaw minn din id-Deċiżjoni għandhom jipprovdu b'mod partikolari għas-superviżjoni u l-kontroll finanzjarju mill-Kummissjoni (jew minn kwalunkwe rappreżentant awtorizzat minnha) u għall-verifika mill-Qorti ta' l-Awdituri, jekk meħtieġ, fuq il-post.
      Artikolu 19
      Monitoraġġ u valutazzjoni
      1.   Biex jiġi żgurat il-monitoraġġ regolari tal-Programm u sabiex ikunu jistgħu jsiru r-riorjentazzjonijiet meħtieġa, il-Kummissjoni għandha tfassal rapporti ta' attività annwali li jiffokaw fuq ir-riżultati miksuba permezz tal-Programm u tibgħathom lill-Parlament Ewropew u lill-Kumitat imsemmi fl-Artikolu 13.
      2.   It-taqsimiet diversi tal-Programm għandhom ikunu wkoll is-suġġett ta' valutazzjoni ta' nofs it-term, li tipprovdi rijassunt ġenerali tal-Programm fit-totalità tiegħu sabiex jiġi mkejjel il-progress li jkun sar lejn l-objettivi tal-Programm, ta' l-effiċjenza fl-użu tar-riżorsi u tal-valur miżjud tiegħu Ewropew. Din il-valutazzjoni tista' tiġi supplimentata b'valutazzjonijiet li jkunu qegħdin jitwettqu. Dawn għandhom isiru mill-Kummissjoni bl-assistenza ta' esperti esterni. Meta jkunu disponibbli, ir-riżultati tagħhom għandhom jiġu rappurtati fir-rapporti ta' attività msemmija fil-paragrafu 1.
      3.   Għandha ssir valutazzjoni ex-post li tkopri l-Programm kollu, sal-31 ta' Diċembru 2015, mill-Kummissjoni bl-assistenza ta' esperti esterni, sabiex jiġi meqjus l-impatt ta' l-objettivi tal-Programm u tal-valur miżjud Ewropew tiegħu. Il-Kummissjoni għandha tippreżenta l-valutazzjoni ta' l-esperti lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni.
      4.   L-implementazzjoni tat-taqsimiet individwali tal-Programm, inklużi l-preżentazzjoni tar-riżultati u d-djalogu dwar prijoritajiet futuri, għandha wkoll tiġi diskussa fi ħdan il-qafas tal-Forum dwar l-implementazzjoni ta' l-Aġenda Soċjali.
      Artikolu 20
      Dħul fis-seħħ
      Din id-Deċiżjoni għandha tidħol fis-seħħ fl-għoxrin jum wara l-pubblikazzjoni tagħha fil-Ġurnal Uffiċjali ta' l-Unjoni Ewropea.

         Magħmula fi Strasburgu, l-24 ta’ Ottubru 2006.

               Għall-Parlament Ewropew

               Il-President

            J. BORRELL FONTELLES

               Għall-Kunsill

               Il-President

            P. LEHTOMÄKI

         (1)  ĠU C 255, 14.10.2005, p. 67.

         (2)  ĠU C 164, 5.7.2005, p. 48.

         (3)  Opinjoni tal-Parlament Ewropew tas-6 ta' Settembru 2005 (ĠU C 193 E, 17.8.2006, p. 99), Pożizzjoni Komuni tal-Kunsill tat-18 ta' Lulju 2006 (ĠU C 238 E, 3.10.2006, p. 31) u Pożizzjoni tal-Parlament Ewropew tas-27 ta' Settembru 2006 (għadha mhijiex pubblikata fil-Ġurnal Uffiċjali).

         (4)  ĠU L 303, 2.12.2000, p. 23.

         (5)  ĠU L 17, 19.1.2001, p. 22. Deċiżjoni kif emendata bid-Deċiżjoni Nru 1554/2005/KE (ĠU L 255, 30.9.2005, p. 9).

         (6)  ĠU L 10, 12.1.2002, p. 1. Deċiżjoni kif l-aħħar emendata bid-Deċiżjoni 786/2004/KE (ĠU L 138, 30.4.2004, p. 7).

         (7)  ĠU L 170, 29.6.2002, p. 1. Deċiżjoni kif emendata bid-Deċiżjoni 786/2004/KE.

         (8)  ĠU L 157, 30.4.2004, p. 18. Deċiżjoni kif emendata bid-Deċiżjoni Nru 1554/2005/KE.

         (9)  ĠU L 180, 19.7.2000, p. 22.

         (10)  ĠU L 303, 2.12.2000, p. 16.

         (11)  ĠU L 373, 21.12.2004, p. 37.

         (12)  ĠU C 139, 14.6.2006, p. 1.

         (13)  ĠU L 184, 17.7.1999, p. 23. Deċiżjoni kif emendata bid-Deċiżjoni 2006/512/KE (ĠU L 200, 22.7.2006, p. 11).

         (14)  ĠU L 248, 16.9.2002, p. 1.

         (15)  ĠU L 357, 31.12.2002, p. 1. Regolament kif emendat l-aħħar bir-Regolament (KE, Euratom) Nru 1248/2006 (ĠU L 227, 19.8.2006, p. 3).

         (*)  Dan l-ammont huwa bbażat fuq il-figuri ta' l-2004 u għandu jkun suġġett għal aġġustament tekniku sabiex jittieħed kont ta' l-inflazzjoni.

         (16)  ĠU L 312, 23.12.1995, p. 1.

         (17)  ĠU L 292, 15.11.1996, p. 2.

         (18)  ĠU L 136, 31.5.1999, p. 1.


title: 2006/828/KE: Deċiżjoni tal-Parlament Ewropew tas- 27 ta' April 2006 dwar il-kwittanza għall-implimentazzjoni tal-baġit taċ-Ċentru Ewropew ta' Monitoraġġ għad-Drogi u d-Dipendenza mid-Drogi għas-sena finanzjarja 2004

text:
               6.12.2006

               MT

               Il-Ġurnal Uffiċjali ta’ l-Unjoni Ewropea

               85

         DEĊIŻJONI TAL-PARLAMENT EWROPEW
   tas-27 ta' April 2006
   dwar il-kwittanza għall-implimentazzjoni tal-baġit taċ-Ċentru Ewropew ta' Monitoraġġ għad-Drogi u d-Dipendenza mid-Drogi għas-sena finanzjarja 2004
   (2006/828/KE)
   IL-PARLAMENT EWROPEW,

               —

               wara li kkunsidra l-kontijiet annwali finali taċ-Ċentru Ewropew ta' Monitoraġġ għad-Drogi u d-Dipendenza mid-Drogi għas-sena finanzjarja 2004 (1),

               —

               wara li kkunsidra r-rapport tal-Qorti ta' l-Awdituri dwar il-kontijiet annwali taċ-Centru Ewropew ta' Monitoraġġ għad-Drogi u d-Dipendenza mid-Drogi għas-sena finanzjarja 2004, flimkien mat-tweġibiet taċ-Ċentru (2),

               —

               wara li kkunsidra r-rakkomandazzjoni tal-Kunsill ta' l-14 ta' Marzu 2006 (5972/2006 — C6-0093/2006),

               —

               wara li kkunsidra t-Trattat KE, b'mod partikulari l-Artikolu 276 tiegħu,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b'mod partikulari l-Artikolu 185 tiegħu,

               —

               wara li kkunsidra r-Regolament tal-Kunsill (KE) Nru 302/93 tat-8 ta' Frar 1993 dwar il-ħolqien ta' Ċentru Ewropew ta' Monitoraġġ għad-Drogi u d-Dipendenza mid-Drogi (4), u b'mod partikulari l-Artikolu 11a tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b'mod partikolari l-Artikolu 94 tiegħu,

               —

               wara li kkunsidra r-Regola 71 u l-Anness V tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, għall-Ġustizzja u għall-Intern (A6-0097/2006),

               1.

               Jagħti kwittanza lid-Direttur taċ-Ċentru Ewropew ta' Monitoraġġ għad-Drogi u d-Dipendenza mid-Drogi għall-implimentazzjoni tal-baġit taċ-Ċentru għas-sena finanzjarja 2004;

               2.

               Jistipula l-kummenti tiegħu fir-riżoluzzjoni hawn taħt;

               3.

               Jagħti istruzzjonijiet lill-President tiegħu sabiex jgħaddi din id-deċiżjoni u r-riżoluzzjoni li hija parti integrali minnha lid-Direttur taċ-Ċentru Ewropew ta' Monitoraġġ għad-Drogi u d-Dipendenza mid-Drogi, lill-Kunsill, lill-Kummissjoni u lill-Qorti ta' l-Awdituri u sabiex jiġu ppubblikati fil-Ġurnal Uffiċjali ta' l-Unjoni Ewropea (serje L).

            Il-President

         Josep BORRELL FONTELLES

            Is-Segretarju Ġenerali

         Julian PRIESTLEY

      (1)  ĠU C 269, 28.10.2005, p 44.

      (2)  ĠU C 332, 28.12.2005, p 89.

      (3)  ĠU L 248, 16.9.2002, p 1.

      (4)  ĠU L 36, 12.2.1993, p 1. Regolament kif l-aħħar emendat bir-Regolament tal-Kummissjoni (KE) Nru 1651/2003 (ĠU L 245, 29.9.2003, p 30).

      (5)  ĠU L 357, 31.12.2002, p 72. Regolament kif emendat bir-Regolament (KE, Euratom) Nru 1261/2005 (ĠU L 201, 2.8.2005, p 3).


title: 2013/620/UE: Deċiżjoni tal-Parlament Ewropew tas- 17 ta’ April 2013 dwar il-kwittanza għall-implimentazzjoni tal-baġit tal-Impriża Konġunta taċ-Ċelloli tal-Fjuwil u l-Idroġenu għas-sena finanzjarja 2011

text:
               16.11.2013

               MT

               Il-Ġurnal Uffiċjali tal-Unjoni Ewropea

               L 308/351

      DEĊIŻJONI TAL-PARLAMENT EWROPEW

   tas-17 ta’ April 2013
   dwar il-kwittanza għall-implimentazzjoni tal-baġit tal-Impriża Konġunta taċ-Ċelloli tal-Fjuwil u l-Idroġenu għas-sena finanzjarja 2011
   (2013/620/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Impriża Konġunta taċ-Ċelloli tal-Fjuwil u l-Idroġenu għas-sena finanzjarja 2011,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta taċ-Ċelloli tal-Fjuwil u l-Idroġenu għas-sena finanzjarja 2011, flimkien mat-tweġibiet tal-Impriża Konġunta (1),

               —

               wara li kkunsidra r-rakkomandazzjoni tal-Kunsill tat-12 ta’ Frar 2013 (05755/2013 — C7-0040/2013),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament tal-Kunsill (KE) Nru 521/2008 tat-30 ta’ Mejju 2008 li jistabbilixxi Impriża Konġunta taċ-Ċelloli tal-Fjuwil u l-Idroġenu (4), u b’mod partikolari l-Artikolu 11(4) tiegħu,

               —

               wara li kkunsidra r-Regolament tal-Kunsill (UE) Nru 1183/2011 tal-14 ta’ Novembru 2011 li jemenda r-Regolament (KE) Nru 521/2008 li jistabbilixxi Impriża Konġunta taċ-Ċelloli tal-Fjuwil u l-Idroġenu (5),

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (6), u b’mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0084/2013),

               1.

               Jagħti l-kwittanza lid-Direttur Eżekuttiv tal-Impriża Konġunta taċ-Ċelloli tal-Fjuwil u l-Idroġenu għall-implimentazzjoni tal-baġit tal-Impriża Konġunta għas-sena finanzjarja 2011;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-Deċiżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Impriża Konġunta taċ-Ċelloli tal-Fjuwil u l-Idroġenu, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 6, 10.1.2013, p. 56.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 153, 12.6.2008, p. 1.

      (5)  ĠU L 302, 19.11.2011, p. 3.

      (6)  ĠU L 357, 31.12.2002, p. 72.

         RIŻOLUZZJONI TAL-PARLAMENT EWROPEW

      tas-17 ta’ April 2013
      li tinkludi l-osservazzjonijiet li jagħmlu parti integrali mid-deċiżjoni tiegħu dwar il-kwittanza għall-implimentazzjoni tal-baġit tal-Impriża Konġunta taċ-Ċelloli tal-Fjuwil u l-Idroġenu għas-sena finanzjarja 2011
      IL-PARLAMENT EWROPEW,

                  —

                  wara li kkunsidra l-kontijiet annwali definittivi tal-Impriża Konġunta taċ-Ċelloli tal-Fjuwil u l-Idroġenu għas-sena finanzjarja 2011,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta taċ-Ċelloli tal-Fjuwil u l-Idroġenu għas-sena finanzjarja 2011, flimkien mat-tweġibiet tal-Impriża Konġunta (1),

                  —

                  wara li kkunsidra r-rakkomandazzjoni tal-Kunsill tat-12 ta’ Frar 2013 (05755/2013 — C7-0040/2013),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

                  —

                  wara li kkunsidra r-Regolament tal-Kunsill (KE) Nru 521/2008 tat-30 ta’ Mejju 2008 li jistabbilixxi Impriża Konġunta taċ-Ċelloli tal-Fjuwil u l-Idroġenu (4), u b’mod partikolari l-Artikolu 11(4) tiegħu,

                  —

                  wara li kkunsidra r-Regolament tal-Kunsill (UE) Nru 1183/2011 tal-14 ta’ Novembru 2011 li jemenda r-Regolament (KE) Nru 521/2008 li jistabbilixxi Impriża Konġunta taċ-Ċelloli tal-Fjuwil u l-Idroġenu (5),

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (6), u b’mod partikolari l-Artikolu 94 tiegħu,

                  —

                  wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit (A7-0084/2013),

                  A.

                  billi l-Impriża Konġunta taċ-Ċelloli tal-Fjuwil u l-Idroġenu (l-“Impriża Konġunta”) ġiet stabbilita f’Mejju 2008 bħala sħubija pubblika privata mir-Regolament (KE) Nru 521/2008 għal perjodu sal-31 ta’ Diċembru 2017 biex tiffoka fuq l-iżvilupp ta’ applikazzjonjiet tas-suq u b’hekk tiffaċilita sforzi industrijali addizzjonali bil-għan li jinfirxu rapidament it-teknoloġiji taċ-ċelloli tal-fjuwil u tal-idroġenu,

                  B.

                  billi r-Regolament (KE) Nru 521/2008 kien emendat bir-Regolament (UE) Nru 1183/2011),

                  C.

                  billi l-Impriża Konġunta bdiet tgawdi minn awtonomija finanzjarja biss minn Novembru 2009, u fl-2011 ħarġet l-ewwel dikjarazzjonijiet finanzjarji annwali tagħha għal sena finanzjarja sħiħa;

                  D.

                  billi l-Membri tal-Impriża Konġunta huma l-Unjoni, irrappreżentata mill-Kummissjoni, in-New Energy World Industry Grouping (NEW-IG) u l-Komunità tar-Riċerka (N.ERGHY),

                  E.

                  billi l-Qorti tal-Awdituri stqarret li kisbet assigurazzjonijiet raġonevoli li l-kontijiet annwali tal-Impriża Konġunta għas-sena finanzjarja 2011 huma affidabbli,

                  F.

                  billi l-Qorti tal-Awdituri tat opinjoni kwalifikata dwar il-legalità u r-regolarità tat-tranżazzjonijiet li fuqhom huma bbażati l-kontijiet tal-Impriża Konġunta;

                  G.

                  billi l-kontribuzzjoni massima mill-Unjoni għall-Impriża Konġunta għall-perjodu sħiħ hija EUR 470 000 000, li għandha titħallas mill-baġit tas-Seba’ Programm ta’ Qafas għar-Riċerka, li minnu l-proporzjon li huwa intiż għall-ispejjeż kurrenti ma jistax jeċċedi EUR 20 000 000,

         Il-ġestjoni baġitarja u finanzjarja

                  1.

                  Jilqa’ l-fatt li l-Qorti tal-Awdituri tiddikjara li fil-kontijiet annwali tagħha l-Impriża Konġunta tippreżenta b’mod ġust, fl-aspetti materjali kollha, il-pożizzjoni finanzjarja tagħha fil-31 ta’ Diċembru 2011 u r-riżultati tal-operazzjonijiet tagħha u l-flussi tal-flus tagħha għas-sena li ntemmet dakinhar, skont id-dispożizzjonijiet tar-Regoli Finanzjarji tagħha;

                  2.

                  Jinsab imħasseb fuq il-fatt li l-kontijiet annwali tal-Impriża Konġunta rċevew opinjoni kwalifikata mill-Qorti tal-Awdituri dwar il-legalità u r-regolarità tat-tranżazzjonijiet li fuqhom huma bbażati dawn il-kontijiet minħabba li tmienja biss mit-12-il awditu ex post, kif definit fl-istrateġija ta’ awditu ex post adottat mill-Bord Governattiv tal-Impriża Konġunta f’Jannar 2011, tlestew f’Settembru 2012, li jkopru EUR 4 800 000 (27 % tal-klejms għall-ispejjeż riċevuti mill-Impriża Konġunta fl-2011), u barra minn hekk tnejn mill-awditi sabu żbalji sinifikanti, li l-akbar żball minnhom (EUR 764 000) ġie kkoreġut is-sena ta’ wara;

                  3.

                  Jnnota li ħlief għall-kwistjonijiet deskritti fiż-żewġ awditi, it-tranżazzjonijiet li fuqhom huma bbażati l-kontijiet annwali tal-Impriża Konġunta għas-sena 2011, fl-aspetti materjali kollha huma legali u regolari;

                  4.

                  Jinnota barra minn hekk li l-baġit finali 2011 tal-Impriża Konġunta kien jinkludi approprjazzjonijiet ta’ impenn u ta’ pagament li jammontaw għal EUR 117 000 000 u EUR 60 000 000 rispettivament u li r-rati ta’ utilizzazzjoni għall-approprjazzjonijiet ta’ impenn u ta’ pagament disponibbli kienu ta’ 99,8 % u 87,9 % rispettivament, u jieħu nota tal-fatt li ammont ta’ EUR 112 000 000 li jirrapreżenta l-approprjazzjonijiet ta’ impenn disponibbli għal attivitajiet operattivi (Titolu III tal-baġit) kien implimentat permezz ta’ impenn globali relatat mas-sejħa għal proposti 2011;

                  5.

                  Jinnota bi tħassib li l-proċedura baġitarja deskritta fir-regoli finanzjarji tal-Impriża Konġunta ma ġietx segwita peress li d-deroga mogħtija mill-Kummissjoni li fl-istimi tad-dħul u l-ispejjeż jiddaħħlu approprjazzjonijiet imħassra għat-tliet snin sussegwenti kienet interpretata ħażin; jinnota li bħala konsegwenza tal-interpretazzjoni tal-Impriża Konġunta tal-proċedura baġitarja, l-eżitu baġitarju tas-sena 2011 huwa żbaljat peress li EUR 6 300 000 f’approprjazzjoni ta’ pagament riportati mill-2011 sal-2012 ma ġewx inklużi fil-kalkolu u l-kont tal-eżitu baġitarju għall-2010 ma jirriflettix l-ammont ta’ EUR 3 300 000 f’approprjazzjonijiet ta’ pagament riportati mill-2010 sal-2011;

                  6.

                  Jinsab imħasseb dwar il-fatt li l-impenji globali mhux użati mill-2010 li ammontaw għal EUR 10 400 000 u bid-data finali ta’ implimentazzjoni tal-31 ta’ Diċembru 2011, ma kinux diżimpenjati sa tmiem l-2011 imma kienu diżimpenjati f’Jannar 2012;

                  7.

                  Jirrikonoxxi li s-sejħiet għal proposti organizzati fl-2008, l-2009 u l-2010 rriżultaw fi ftehimiet ta’ għotjiet iffirmati li ammontaw għal total ta’ EUR 183 400 000, u fl-2011 tnediet ir-raba’ sejħa għal proposti li ammontat għal EUR 111 600 000, li tirrappreżenta 41 % u 25 % rispettivament tal-kontribuzzjoni massima tal-Unjoni lill-Impriża Konġunta għal attivitajiet ta’ riċerka; jinnota barra minn hekk li f’Jannar 2012 tnediet il-ħames sejħa għal proposti li ammontat għal EUR 79 000 000, 18 % oħra tal-kontribuzzjoni massima tal-Unjoni; jinnota l-progress fl-implimentazzjoni tal-baġit;

         Is-sistemi ta’ sorveljanza u kontroll

                  8.

                  Jinnota li fl-aħħar tas-sena 2011, il-proċessi ta’ attività sottostanti kienu vvalidati mill-Uffiċjal tal-Kontabbiltà kif meħtieġ mir-Regoli Finanzjarji tal-Impriża Konġunta b’ċertu numru ta’ nuqqasijiet li ġew identifikati; jinnota li ġie definit pjan ta’ azzjoni mill-Impriża Konġunta biex jindirizza dawk in-nuqqasijiet identifikati u li skont l-Impriża Konġunta l-parti l-kbira tal-azzjonijiet huma implimentati;

         Valutazzjoni annwali tal-livell tal-kontribuzzjoni in natura

                  9.

                  Jilqa’ l-fatt li l-metodu għall-evalwazzjoni tal-livell tal-kontribuzzjoni in natura ġie ffinalizzat u kien valutat konġuntament mis-Servizz tal-Awditjar Intern tal-Kummissjoni (IAS) u l-Kapaċità tal-Awditjar Intern tal-Impriża Konġunta (IAC) f’April 2012;

                  10.

                  Jieħu debitament nota tal-fatt li l-livell aggregat tal-kontribuzzjonijiet in natura validitati mill-Uffiċjal Awtorizzanti fit-8 ta’ Frar 2012 kien ta’ EUR 347 600 000 u r-rapport ta’ valutazzjoni kkonkluda li dan l-ammont għandu jitnaqqas bl-ammont ta’ EUR 930 000 peress li ċerti parteċipanti kienu ppreżentaw l-ispejjeż bbaġitati tagħhom fuq il-bażi ta’ sistema ta’ rata fissa ta’ 60 % għall-kalkolu tal-ispejjeż indiretti minflok r-rata fissa ta’ 20 % applikabbli għall-Impriża Konġunta; jinnota li din il-korrezzjoni saret;

         Il-ġestjoni tat-teżor

                  11.

                  Jenfasizza l-fatt li fl-aħħar ta’ Diċembru 2011 il-bilanċ fil-kont bankarju tal-Impriża Konġunta kien ta’ EUR 9 200 000 u bejn ix-xhur ta’ Awwissu 2011 u Diċembru 2011 il-bilanċ tal-kexx tal-Impriża Konġunta kien ivarja bejn madwar EUR 30 000 000 u EUR 60 000 000; iħeġġeġ lill-Impriża Konġunta timplimenta, flimkien mal-Kummissjoni, il-miżuri neċessarji kollha sabiex timminimizza l-bilanċi ta’ kexx f’kontijiet għal-livelli li huma meħtieġa;

         Kwistjonijiet ta’ ġestjoni oħra

                  12.

                  Jirrikonoxxi li matul l-2011, l-Impriża Konġunta stabbilixxiet Pjan ta’ Kontinwità tal-Attivitajiet u wettqet proġress fir-rigward tal-formalizzazzjoni tal-politiki ta’ sigurtà tal-IT bil-Pjan ta’ Kontinwità tal-Attivitajiet inkluż pjan ta’ rkupru minn diżastru adottat f’Ġunju 2012;

                  13.

                  Jieħu nota tal-fatt li r-Regoli Finanzjarji tal-Impriża Konġunta għadhom ma ġewx emendati sabiex jinkludu d-dispożizzjoni li tirreferi għas-setgħat tal-Awditur Intern tal-Kummissjoni; jinnota madankollu li r-rwoli rispettivi tal-IAS u l-IAC ġew definiti u approvati mill-Bord Governattiv f’Marzu 2011;

                  14.

                  Jilqa’ l-fatt li l-Ftehim mal-Istat Ospitanti bejn l-Impriża Konġunta u l-awtoritajiet Belġjani dwar spazju għall-uffiċċji, privileġġi u immunitajiet u appoġġ ieħor li għandu jingħata ġie ffirmat fit-3 ta’ Frar 2012;

         Kwistjonijiet oħra

                  15.

                  Itenni l-istedina tiegħu lill-Qorti tal-Awdituri biex, fi żmien raġonevoli, tipprovdi rapport speċjali lill-Parlament dwar kwistjonijiet komuni li jinqalgħu minħabba n-natura tal-impriżi konġunti, u li għandhom jiġu indirizzati mill-impriżi konġunti flimkien mas-sħab tagħhom sabiex jiġi żgurat il-valur miżjud tagħhom u t-twettiq effiċjenti tal-programmi ta’ riċerka, ta’ żvilupp teknoloġiku u ta’ dimostrazzjoni tal-Unjoni; jirrimarka wkoll li dak ir-rapport għandu jinkludi valutazzjoni tal-effikaċja tal-istabbiliment u l-istruttura tal-impriżi konġunti.

         (1)  ĠU C 6, 10.1.2013, p. 56.

         (2)  ĠU L 248, 16.9.2002, p. 1.

         (3)  ĠU L 298, 26.10.2012, p. 1.

         (4)  ĠU L 153, 12.6.2008, p. 1.

         (5)  ĠU L 302, 19.11.2011, p. 3.

         (6)  ĠU L 357, 31.12.2002, p. 72.


title: 2014/593/UE: Deċiżjoni tal-Parlament Ewropew tat- 3 ta’ April 2014 dwar il-kwittanza għall-implimentazzjoni tal-baġit taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2012

text:
               5.9.2014

               MT

               Il-Ġurnal Uffiċjali tal-Unjoni Ewropea

               L 266/242

         DEĊIŻJONI TAL-PARLAMENT EWROPEW
   tat-3 ta’ April 2014
   dwar il-kwittanza għall-implimentazzjoni tal-baġit taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2012
   (2014/593/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2012,

               —

               wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2012, flimkien mat-tweġibiet taċ-Ċentru (1),

               —

               wara li kkunsidra r-rakkomandazzjoni tal-Kunsill tat-18 ta’ Frar 2014 (05849/2014 — C7-0054/2014),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (KE) Nru 1920/2006 tal-Parlament Ewropew u tal-Kunsill tat-12 ta’ Diċembru 2006 dwar iċ-Ċentru Ewropew għall-Monitoraġġ tad-Droga u d-Dipendenza fuq id-Droga (4), u b’mod partikolari l-Artikolu 15 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-Kumitat għal-Libertajiet Ċivili, il-Ġustizzja u l-Intern (A7-0185/2014),

               1.

               Jagħti l-kwittanza lid-Direttur taċ-Ċentru Ewropew għall-Monitoraġġ tad-Droga u d-Dipendenza fuq id-Droga għall-implimentazzjoni tal-baġit taċ-Ċentru għas-sena finanzjarja 2012;

               2.

               Jippreżenta l-kummenti tiegħu fir-riżoluzzjoni t’hawn taħt

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur taċ-Ċentru Ewropew għall-Monitoraġġ tad-Droga u d-Dipendenza fuq id-Droga, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 365, 13.12.2013, p. 158.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 376, 27.12.2006, p. 1.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.


title: 2009/490/KE: Deċiżjoni tal-Kummissjoni tat- 23 ta’ Ġunju 2009 dwar rekwiżiti ta’ sigurtà li għandhom jiġu sodisfatti mill-istandards Ewropej għal plejers personali tal-mużika skont id-Direttiva 2001/95/KE tal-Parlament Ewropew u tal-Kunsill (Test b’relevanza għaż-ŻEE)

text:
               24.6.2009

               MT

               Il-Ġurnal Uffiċjali tal-Unjoni Ewropea

               L 161/38

         DEĊIŻJONI TAL-KUMMISSJONI
   tat-23 ta’ Ġunju 2009
   dwar rekwiżiti ta’ sigurtà li għandhom jiġu sodisfatti mill-istandards Ewropej għal plejers personali tal-mużika skont id-Direttiva 2001/95/KE tal-Parlament Ewropew u tal-Kunsill
   (Test b’relevanza għaż-ŻEE)
   (2009/490/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva 2001/95/KE tal-Parlament Ewropew u tal-Kunsill tat-3 ta’ Diċembru 2001 dwar is-sigurtà ġenerali tal-prodotti (1), u partikolarment l-Artikolu 4(1) (a) tagħha,
   Billi:

               (1)

               Id-Direttiva 2001/95/KE tistipula li l-istandards Ewropej għandhom jiġu stabbiliti mill-istituzzjonijiet ta’ standardizzazzjoni Ewropej. Standards bħal dawn għandhom jiżguraw li l-prodotti jissodisfaw ir-rekwiżit ta’ sigurtà ġenerali tad-Direttiva.

               (2)

               Skont id-Direttiva 2001/95/KE, prodott jitqies mingħajr periklu, sa fejn għandhom x’jaqsmu r-riskji u l-kategoriji ta’ riskji koperti mill-istandards nazzjonali, meta jkun konformi mal-istandards nazzjonali volontarji li jittrasponu l-istandards Ewropej.

               (3)

               Il-kopertura tas-sigurtà tiddependi fuq it-tip ta’ plejer personali tal-mużika, jew mid-Direttiva 2001/95/KE, mid-Direttiva 1999/5/KE tal-Parlament Ewropew u tal-Kunsill tad-9 ta’ Marzu 1999 dwar it-tagħmir tar-radju u tagħmir terminali ta’ telekomunikazzjonijiet u r-rikonoxximent reċiproku tal-konformità tagħhom (2) jew mid-Direttiva 2006/95/KE tal-Parlament Ewropew u tal-Kunsill tat-12 ta’ Diċembru 2006 dwar l-armonizzazzjoni tal-liġijiet tal-Istati Membri li għandhom x’jaqsmu mat-tagħmir elettriku ddisinjat għall-użu fl-ambitu ta’ ċerti limiti tal-voltaġġ (3). Id-Direttiva 2001/95/KE tkopri plejers tal-mużika mobbli mingħajr funzjoni integrata ta’ komunikazzjoni.

               (4)

               Id-Direttiva 1999/5/KE u d-Direttiva 2006/95/KE jagħmlu referenza għall-Istandard Ewropew Armonizzat EN 60065:2002 “Awdjo, vidjo u apparat elettroniku simili - Rekwiżiti ta’ sigurtà”. Minħabba l-linja ta’ demarkazzjoni xejn ċara li dejjem tiżdied bejn l-elettronika tal-konsumatur u t-tagħmir tat-teknoloġija tal-informatika, dan l-istandard hu maħsub li jiġi inkorporat mal-EN 60950 “Tagħmir tat-teknoloġija tal-informatika – Sigurtà – Parti 1: Rekwiżiti ġenerali” fi standard ġdid EN 62368.

               (5)

               L-istandards fil-preżent ma jippreskrivu l-ebda limitu massimu ta’ ħsejjes u lanqas jeħtieġu xi ttikkettjar speċifiku fir-rigward ta’ emissjonijiet ta’ ħsejjes iżda jitolbu li jkun hemm dikjarazzjoni fil-manwal tal-istruzzjonijiet biex twissi dwar l-effetti negattivi ta’ espożizzjoni għal livell ta’ ħsejjes eċċessivi.

               (6)

               Il-Kummissjoni Ewropea talbet lill-Kumitat Xjentifiku dwar ir-Riskji tas-Saħħa Emerġenti u Identifikati Ġodda (SCENIHR) biex jevalwa r-riskji potenzjali ta’ ħsara lis-saħħa kkawżati minn plejers personali tal-mużika u mowbajls li għandhom funzjoni li ddoqq il-mużika, minħabba l-użu mifrux tagħhom u n-numru dejjem jiżdied ta’ nies li huma esposti kontinwament għal livelli ta’ ħsejjes li jaqbżu l-limiti fuq il-post tax-xogħol (80 deċibel). SCENIHR ikkonkluda fl-Opinjoni tiegħu (4) li s-semmiegħa qegħdin f’riskju ta’ problemi kemm tas-smigħ u kemm ta’ nuqqas ta’ smigħ. B’mod partikolari, is-semmiegħa qegħdin f’riskju li jitilfu s-smigħ jekk jużaw plejer personali tal-mużika għal 40 siegħa fil-ġimgħa b’issettjar ta’ volum għoli (li jaqbeż 89 dB(A)) mill-inqas għal ħames snin. Tendenzi ta’ użu bħal dawn issa saru komuni ħafna, speċjalment fost it-tfal u l-adolexxenti.

               (7)

               Ir-rekwiżit ta’ sigurtà għal plejers personali tal-mużika għandu jitfassal skont id-dispożizzjonijiet tal-Artikolu 4(1)(a) tad-Direttiva 2001/95/KE, bl-għan li jitlob lill-korpi ta’ standardizzazzjoni biex jiżviluppaw standard li jipprevjeni r-riskju ta’ ħsara lis-smigħ minn espożizzjoni għal ħsejjes minn dan it-tagħmir, skont il-proċedura stabbilita fid-Direttiva 98/34/KE tal-Parlament Ewropew u tal-Kunsill tat-22 ta’ Ġunju 1998 li tistabbilixxi proċedura għad-dispożizzjoni ta’ tagħrif fil-qasam ta’ standards u regolamenti tekniċi (5). Ir-referenza tal-istandard adottat għandha tiġi ppubblikata f’Il-Ġurnal Uffiċjali tal-Unjoni Ewropea, skont l-Artikolu 4(2) tad-Direttiva 2001/95/KE. Biex jiġi assigurat approċċ komprensiv u armonizzat li jkopri s-sigurtà tal-plejers kollha tal-mużika, inklużi mowbajls li għandhom funzjoni li ddoqq il-mużika, għandha titressaq talba lill-korpi ta’ standardizzazzjoni flimkien taħt id-Direttiva 2001/95/KE, id-Direttiva 1999/5/KE u d-Direttiva 2006/95/KE.

               (8)

               Ladarba l-istandard ikun disponibbli, u sakemm il-Kummissjoni tiddeċiedi li tippubblika r-referenza tagħha fil-Ġurnal Uffiċjali, plejers personali tal-mużika ddisinjati u mmanifatturati f’konformità mal-istandard se jitqiesu li jikkonformaw mar-rekwiżit ġenerali ta’ sigurtà tad-Direttiva 2001/95/KE, safejn għandu x’jaqsam ir-rekwiżit ta’ sigurtà kopert mill-istandard.

               (9)

               Din id-Deċiżjoni hija skont l-opinjoni tal-Kumitat stabbilit skont l-Artikolu 15 tad-Direttiva 2001/95/KE,

         IDDEĊIDIET KIF ĠEJ:
   Artikolu 1
   Għan
   L-għan ta’ din id-Deċiżjoni hu li tistabbilixxi r-rekwiżit ta’ sigurtà li abbażi tiegħu l-Kummissjoni għandha titlob lill-korpi rilevanti ta’ standardizzazzjoni biex jistabbilixxu standards biex jiżguraw li, f’kondizzjonijiet ta’ użu normali, l-espożizzjoni għal ħsejjes minn plejers personali tal-mużika ma tikkawżax riskju ta’ ħsara lis-smigħ. Ir-rekwiżiti għal plejers personali tal-mużika għandhom iqisu b’mod sħiħ l-Opinjoni tal-Kumitat Xjentifiku dwar ir-Riskji tas-Saħħa Emerġenti u Identifikati Ġodda dwar “Riskji potenzjali għas-saħħa minn espożizzjoni għal ħsejjes minn plejers personali tal-mużika u mowbajls inkluża l-funzjoni li ddoqq il-mużika”.
   Artikolu 2
   Definizzjoni
   Għall-fini ta’ din id-Deċiżjoni, “plejer personali tal-mużika” jfisser tagħmir mobbli, li mhux kopert mid-Direttiva 1999/5/KE jew mid-Direttiva 2006/95/KE, b’headphones jew earphones, li jintuża għas-smigħ ta’ ħsejjes irrekordjati, iġġenerati jew imxandra.
   Artikolu 3
   Rekwiżiti
   1.   Għall-fini tal-Artikolu 4(1)(a) tad-Direttiva 2001/95/KE, ir-rekwiżit ta’ sigurtà għal plejers personali tal-mużika għandu jkun dan li ġej:
   Plejers personali tal-mużika għandhom ikunu ddisinjati u mmanifatturati b’mod li jiżgura li, skont il-kondizzjonijiet ta’ użu previsti b’mod raġonevoli, mhumiex perikolużi b’mod inerenti u ma jikkaġunawx ħsara lis-smigħ.
   2.   Dan ir-rekwiżit stipulat fil-paragrafu 1 għandu jinkludi b’mod partikolari dan li ġej:

               (1)

               L-espożizzjoni għal livelli tal-ħsejjes għandha tkun limitata biex tevita l-ħsara lis-smigħ. It-tul ta’ ħin ta’ espożizzjoni ta’ 80 dB(A) għandu jkun limitat għal 40 siegħa fil-ġimgħa, filwaqt li t-tul ta’ ħin ta’ espożizzjoni ta’ 89 dB(A) għandu jkun limitat għal 5 sigħat fil-ġimgħa. Għal livelli ta’ espożizzjoni oħrajn tapplika intrapolazzjoni u estrapolazzjoni lineari. Wieħed għandu jqis il-firxa dinamika ta’ ħsejjes u l-użu previst b’mod raġonevoli tal-prodotti;

               (2)

               Plejers personali tal-mużika għandhom jipprovdu twissijiet adegwati dwar ir-riskji involuti fl-użu tat-tagħmir u l-mod ta’ kif wieħed għandu jevita dawn ir-riskji u tagħrif lill-utenti f’każijiet meta l-espożizzjoni tikkaġuna riskju ta’ ħsara lis-smigħ.

      Magħmula fi Brussell, 23 ta’ Ġunju 2009.

            Għall-Kummissjoni

         Meglena KUNEVA

            Membru tal-Kummissjoni

      (1)  ĠU L 11, 15.1.2002, p. 4;

      (2)  ĠU L 91, 7.4.1999, p. 10;

      (3)  ĠU L 374, 27.12.2006, p. 10.

      (4)  Opinjoni tat-13 ta’ Ottubru 2008 disponibbli għall-pubbliku fi: http://ec.europa.eu/health/ph_risk/committees/04_scenihr/docs/scenihr_o_018.pdf.

      (5)  ĠU L 204, 21.7.1998, p. 37;


title: Id-Deċiżjoni tal-Kummissjoni ta’ l-14 ta’ Novembru 2003 li tniżżel il-kondizzjonijiet tas-saħħa ta’ l-annimali u ċ-ċertifikati meħtieġa għall-importazzjoni ta’ mollusk, il-bajd tagħhom u l-gameti għal tkabbir, smin, biex jissostitwixxu oħrajn jew konsum uman (notifikata taħt id-dokument numru K(2003) 4153)Test b’relevanza għall-FEE

text:
Avviż Legali Importanti

|

32003D0804

Official Journal L 302 , 20/11/2003 P. 0022 - 0033

		Id-Deċiżjoni tal-Kummissjonita’ l-14 ta’ Novembru 2003li tniżżel il-kondizzjonijiet tas-saħħa ta’ l-annimali u ċ-ċertifikati meħtieġa għall-importazzjoni ta’ mollusk, il-bajd tagħhom u l-gameti għal tkabbir, smin, biex jissostitwixxu oħrajn jew konsum uman(notifikata taħt id-dokument numru K(2003) 4153)(Test b’relevanza għall-FEE)(2003/804/KE)IL-KUMMISSJONI TAL-KOMUNITAJIET EWROPEJWara li kkunsidrat it-Trattat li jistabbilixxi l-Komunitajiet Ewropej,Wara li kkunsidrat id-Direttiva tal-Kunsill 91/67/KEE tat-28 ta’ Jannar 1991 li tikkonċerna il-kondizzjonijiet tas-Saħħa ta’ l-Annimali li jirregolaw il-pożizzjoni fis-suq ta’ annimali u prodotti tal-baħar [1], kif ġie emendat mir-Regolament (KE) Nru 806/2003 [2], u partikolarment l-Artikolu 19(1), l-Artikolu 20(1) u l-Artikolu 21(2) tiegħu,Billi:(1) Lista ta’ pajjiżi terzi jew partijiet minnhom, minn fejn Stati Membri huma awtorizzati biex jimpurtaw mollusks ħajj, il-bajd tagħhom u gameti għal tkabbir, smin, biex jissostitwixxu oħrajn jew konsum uman fil-Komunità, għandhom jiġu stabbiliti.(2) Huwa neċessarju li jiġu stabbiliti kondizzjonijiet speċifiċi dwar is-saħħa ta’ l-annimali u ċertifikati għal dawn il-pajjiżi terzi, waqt li tittieħed konsiderazzjoni tas-sitwazzjoni tas-saħħa ta’ l-annimali tal-pajjiżi terzi konċernati u tal-mollusk, bajd jew gameti li jieġu importati, sabiex tiġi preventita l’introduzjoni ta’ mard li jistaw jikawżaw impatt sinifikanti għall-ħażniet ta’ mollusc fil-Komunità.(3) Għandha tingħata attenzjoni għal mard emerġenti u mard li huma exotiċi għall-Komunità u li jista’ jkollhom impatt serju fuq il-ħażniet tal-mollusc fil-Komunità. Barra minn hekk, is-sitwazzjoni tal-mard f’rigward tal-mard tal-mollusc msejħa fl-Anness D tad-Direttiva tal-Kunsill 95/70/KE tat-22 ta’ Diċembru 1995 tintroduċi miżuri minimi tal-Komunità għal kontrol ta’ ċerti mard li jaffettwaw millusk tal-bivalve, kif ġiet emendatamir-Regolament (KE) Nru 806/2003, u fil-lista II, colonna 1, ta’ l-Anness A tad-Direttiva 91/67/KEE [3], fil-post tal-produzzjoni u fejn approprjat fil-post tad-destinazzjoni għandha tingħata konsiderazzjoni.(4) Hu neċessarju li pajjiżi jew partijiet minnom minn fejn Stati Membri huma awtorizzati jimportaw mollusks, il-bajd tagħhom u gameti għal tkabbir jew smin, biex jissostitwixxu oħrajn jew konsum uman, japplikaw kondizzjonijiet għal kontrol ta’ mard u osservazzjoni għall-inqas ekwivalenti għall-istandards tal-Komunità kif stabbiliti fid-Direttiva 91/67/KEE u 95/70/KE. Il-metodi ta’ kampjunaġġ u provi użati iridu jkunu minn ta’ l-inqas ekwivalenti għal dawk tad-Deċizjoni tal--Kummissjoni 2002/878/KE [4]. F’każi fejn metodi ta’ kampjunaġġ u provi ma humiex stabbiliti fil-leġislazzjoni tal-Komunità, il-metodi ta’ kampjunaġġ u provi użati għandhom ikunu skond dawk stabbiliti fil-Manwal tal-Uffiċċju Internazzjonali ta’ Epizootics (OIE) dwar provi distinti ta’ annimali akwatiċi.(5) Hu neċessarju li l-awtoritajiet kompetenti tal-pajjiżi terzi jassumu r-responsabbilita li jinnotifikaw, bil-fax, b’ telegramma jew b’ ittra eletronika, lill-Kummissjoni u l-Istati Membri fi żmien 24 sija dwar kull okkurrenza ta’ mard msemmija fl-Anness D tad-Direttiva 95/70/KE, u lista II, colonna 1 ta’ l-Anness A tad-Direttiva 91/67/KEE, kif ukoll kull tifqigħa ta’ mard oħra li tikkawża mortalitá abnormali sinifikanti f’molluscs fi ħdan it-territorju tagħhom jew partijiet tagħhom minn fejn l-importazzjonijiet miġbura minn din id-Deċiżjoni huma awtorizzati. F’tali event, l-awtoritajiet kompetenti responsabli ta’ dawn il-pajjiżi terzi għandhom jieħdu miżuri biex jiġi preventit tixrid ta’ mard fil-Komunità.(6) B’ konsiderazzjoni tal-prattiki internazzjonali u l-esperjenzi xjentifiċi gwadanjati, id-dispożizzjonijiet dwar is-saħħa ta’ l-annimali stabbiliti mid-Deċiżjoni tal-Kummissjoni 95/352/KE tal-25 ta’ Lulju 1995 tniżżel il-kondizzjonijiet tas-saħħa ta’ l-annimali u ċ-ċertifiakti meħtieġa għall-importazzjoni minn pajjiżi terzi ta’ Crassostrea gigas għal smin f’l-ibħra tal-Komunità [5] għandha tiġi aġġornata u emendata kif xieraq. Għll-għan ta’ kjarezza, dawn id-dispożizzjonijiet għandhom jiġu inlużi f’din id-Deċiżjoni u d-Deċiżjoni Nru 95/352/KE għandha tiġi mħassra.(7) Għalhekk, hu neċessarju li jiġu supplementati iċ-ċertifikati tas-saħħa pubblika meħtieġa relatati ma’ l-importazzjoni ta’ molluscs ħajj u prodotti inproċessati tiegħu, fid-Direttiva tal-Kunsill 91/492/KEE tal-15 ta’ Lulju 1991 tniżżel il-kondizzjonijiet tas-saħħa għall-produzzjoni u l-pożizzjoni fis-suq ta’ bivalve mollusks ħajj [6], kif ġie emendat mir-Regolament (KE) Nru 806/2003, dwar iċ-ċertifikati meħtieġa dwar is-saħħa ta’ l-annimali għall-importazzjoni ta’ mollusks ħaj.(8) Din id-Deċiżjoni għandha tapplika mingħajr preġudizzju għal kondizzjonijiet tas-saħħa pubblika stabbiliti taħt id-Direttiva 91/492/KEE u d-Direttiva tal-Kunsill 91/493/KEE tat-22 ta’ Lulju 1991 li tniżżel il-kondizzjonijiet tas-saħħa għall-produzzjoni u l-pożizzjoni fis-suq tal-prodotti tal-ħut [7], kif ġie emendat mid-Deċiżjoni 806/2003/KE.(9) Ir-riskju li tintroduċi mard li jistaw jikkawżaw impatt sinifikanti fuq il-molluk fi ħdan il-komunità minn importazzjoni ta’ molluscs mhux-viabli hu kkunsidrat baxx. Il-ħtiġijiet stabbiliti fid-Direttiva 91/493/KEE, partikolarment fl-Artikolu 11 ta’ dik id- Direttiva, jagħti l-lieva xierqa ta’ proteztjoni kif jirregwarda molluscs mhux-viabli, u għalhekk ċertifikati addizzjonali għas-saħħa ta’ l-annimali għal molluscs mhux-viabli ma huwiex neċessarju.(10) Id-Direttiva tal-Kunsill 96/93/KE tas-17 ta’ Diċembru 1996 dwar iċ-ċertifikazzjoni ta’ l-annimali u l-prodotti ta’ l-annimali [8] tniżżel standards ta’ ċertifikazzjoni. Ir-Regoli u l-prinċipji applikati minn uffiċjal li jiċċertifika ta’ pajjiżi terzi skond din id-Deċiżjoni għandhom jipprovdu garanzija ekwivalenti ma’ dawk stabbiliti f’dik id-Direttiva.(11) Il-prinċipji stabbiliti fid- Direttiva tal-Kunsill 2002/99/KE tas-16 ta’ Diċembru 2002 tniżżel ir-regoli tas-saħħa ta’ l-annimali li jirregolaw il-produzzjoni, il-proċessar, id-distribuzjoni u l-introduzjioni ta’ prodotti ta’ oriġini ta’ annimali għal konsum uman [9], partikolarment fl-Artikolu 3 ta’ dik id-Direttiva għandhom jiġu kunsidrati.(12) Din tnaqqas il-possibilità’ ta’ kontrol u mard eradikati li huma eżotiċi għal Komunità u li jista’ ikollhom impat serju fuq il-ħażniet tal-mollusc fil-Komunità,jekk il-molluscs li jista’ jġorr mard jiġu rilaxxati fl-ibħra liberi fil-Komunità. Mollusk ħajj, bajd u gameti, għandhom għalhekk jiġu importati fil-Komunità biss jekk huma introdotti f’razzett reġistrat milll-awtorità lokali kompetenti f’l-Istat Membru skond l-Artikolu 3(1) tad-Direttiva 95/70/KE.(13) Din id-DeċIżjoni ma għandhiex tapplika għall-importazzjoni ta’ molluscs ornamentali miżmum permanenti ġo l-aquariums.(14) Perjodu ta’ transinzzjoni għandu jkun provdut għall-implimentazzjoni ta’ dawn iċ-ċertifikati ġodda meħtieġa għall-importazzjoni.(15) L-Anness I għal din id- Deċiżjoni għandah tiġI reveduta qabel id-data ta’ l-applikażzzjoni.(16) Il-miżuri provduti f’din id-Deċiżjoni huma skond l-opinjoni tal-Kumitat Permanenti ftal-Foodchain u s-Saħħa ta’ l-Annimali,ADOTTAT DAN IR-REGOLAMENT:Artikolu 1L-Ambitu1. Din id-Deċiżjoni tistabbilixxi regoli armonizzat dwar is-saħħa ta’ l-annimali i għall-importazzjoni ta’:(a) mollusks ħajj, il-bajd tagħhom u gameti, għal tkabbir, smin jew biex jissostitwixxu oħrajn; u(b) mollusks ħajj u mollusks mhux viabli għal konsum uman immedjat jew għal aktar proċessar qabel il-konsum uman.2. Din id-Deċiżjoni ma għandhiex tapplika għall-importazzjoni ta’ l mollusks ornamentali miżmumt permanenti ġo l-aquariums.Artikolu 2Id-Definizzjonijiet1. Għall-Iskop ta’ din id-Deċiżjoni, d-definazzjonijiet fl-Artikolu 2 tad-Direttiva 91/67/EEC u 95/70/KE għandhom japplikaw.2. Id-definizjonijiet li ġejjin għandhom ukoll japplikaw:(a) ċentru approvat għall-importazzjoni tfisser kull stabbiliment, ċentru ta’ spedizjoni jew ċentru ta’ purifikazzjoni fil-Komunità, approvat skond id-Direttiva 91/492/KEE jew 91/493/KEE billi miżuri biosigurtà speċjali ġew poġġuti f’posthom, approvati mill-awtoritàkompetenti ta’ l-Istati Membri konċernati għal proċessar ta’ molluscs ħajj importati;(b) żona kostali tfisser żona li tikkonsisti minn parti tal-kosta jew ilma tal-baħar jew estwaju:(i) li għandha delimitazzjoni ġeografika preċiża u tikkonsiti minn sistema homogena hydrologika jew minn serje ta’ tali sistemi; jew(ii) li hija sitwata’ bejn il-ħluq ta’ żewġ nixxigħat; jew(iii) fejn hemm wieħed jew aktar rziezzett u l-irziezet kollha huma mdawra minn żoni ta’ mħadda fuq iż-żewġ naħat tar-razzett jew rziezzett;(ċ) razzett nominat tfisser razzett kostali jew razzett fuq ġewwa għalfejn l-ilma hu provdut minn mezz ta’ sistema ta’ ilma artifiċjali li tiżgura l-inattivazzjoni kompluta tal-patoġeni msemmija fl-Anness D tad-Direttiva 95/70/KE;(d) aktar proċessar tfisser preparazzjoni u proċessar qabel il-konsum uman, minn kull tip ta’ miżura u teknika li jipproduku skart jew sottoprodotti li jistaw jikkawżaw riskju ta’ tixrid ta’ mard, inkluż: tpoġġi l-molluscs ħajj fl-ilma ħalli tħallijhom to jirkopraw waqt jew wara it-trasport (immersjoni), kondizzjonament, ħassil, porifikazzjoni, dekonġilazzjoni, u operazzjonijiet li jaffetwaw l-anatomika totali bħal meta jinħarġu mill-qoxra;(e) Komunità;(f) molluscs tfisser orgażmi aqkwatiċi li jippartjenu għal Phylum Mollusca, il-klassijiet tal-Bivalvia u Gastropodi; oriġinati minn razzett, inkluż kull stabbiliment, sodda naturali maħsuda jew, in ġenerali, kull installazzjoni ġeografika definita fejn il-molluscs huma mrobbija jew miżmuma bi ħsieb għalihom mqiegħda fis-suq;(g) mollusk mhux-vilabli tfisser mollusk mhux aktar kapaċi jibqaw jgħixu bħal annimali ħajjin jekk jirritornaw fl-ambjent minn fejn kienu miksuba u jinkludu prodotti ta’ mollusc maħsuba għal konsum uman immedjat jew għal aktar proċessar għal qabel il-konsum uman;(h) sostituzzjoni ta’ l-oħrajn tfisser operazzjoni fejn il-molluskis ħajjin huma transferuti fi baħar approvat jew żoni lagunari jew żoni estwarji approvati taħt is-sorveljanza ta’ l-awtoritá kompetenti għaż-żmien neċessarju biex titneħħa il-kontaminazzjoni kif definita fid-Direttiva 91/492/KEE, imma teskludi l-operazzjoni speċifika tat-trasferiment ta’ mollusk għal żoni aktar adattati għal tkabbir jew smin sakemm din hija kkunsidrata bħala allevament;(i) territorju tfisser jew pajjiż sħiħ, żona kostali, razzett nominat, żona ta’ allevament, jew sodda naturali maħsuda hija awtorizzata mill-awtorità ċentrali kompetenti tal-pajjiżi terzi konċernati għall-esportazzjoni għal Komunità.Artikolu 3Kondizzjonijiet għall-importazzjoni ta’ mollusk ħaj, il-bajd tagħhom u gamete maħsuba għal tkabbir, smin jew biex jissotitwixxu oħrajn fl-ibħra tal-Komunità Ewropea1. L-Istati Membri għandhom jawtorizzaw l-importazzjonji fit-territorju tagħhom ta’ mollusk ħaj, il-bajd tagħhom,u gameti għal tkabbir jew smin jew biex jossostitwixxu oħrajn biss jekk:(a) il-mollusk oriġina u kien maħsud f’territorju mniżżel fl-ANNESS I;(b) il-konsejna tħares mal-garanziji, inkluż dawk għall-ippakajr u ttikkettjar u il-ħtiġijiet speċifiċi supplementari xierqa, kif stabbiliti fiċ-ċertifikat tas-saħħa ta’ l-annimali, rapreżentat in konformita’ mal-mudell fl-ANNESS II, fejn jikkunsidara n-noti ta’ spjega f l-Anness III; u(ċ) il-mollusk kien ġie trasportat taħt il-kondizzjonijiet li ma jimmodifikawx l-istatus tas-saħħa tagħhom.2. L-Istati Membri għandhom jiżguraw li mollusks importat, il-bajd tagħhom u gameti maħsuba ħal tkabbir, smin jew biex jissotitwixxu oħrajn fl-ibħra tal-Komunità Ewropea, huma introdotti biss fi rzzizzett reġistrati mill-awtoritá kompetenti skond l-Artikolu 3(1) tad-Direttiva 95/70/KE.3. L-Istati Membri għandhom jiżguraw li mollusks importat, il-bajd tagħhom u gameti huma trasportati direttament fir-razzett tad-destinazzjoni kif dikjarat fiċ-ċertifikat tas-saħħa ta’ l-annimali.Artikolu 4Il-Kondizzjonijiet relatati ma’ l-importazzjoni ta’ mollusk ħajj maħsub għal konsum umanL-Istati Membri għandhom jawtorizzaw l-importazzjoni fit-territorju tagħhom ta’ mollusk ħajj maħsub għal konsum uman immedjat jew għal aktar proċessar qabel il-konsum uman biss jekk il-konsenja:(a) iħares il--kondizzjonijiet stabbiliti fl-Artikolu 3(1) u l-Artikolu 6 ta’ din id-Deċiżjoni; jew(b) hi mibgħuta direttament għal ċentru ta’ l-importazzjoni approvat għal aktar proċessar.Artikolu 5Kondizzjonijiet relatati ma’ l-importazzjoni ta’ molluscs mhux-viabli maħsub għal konsum umanL-Istati Membri għandhom jawtorizzaw l-importazzjoni fit-territorju tagħhom ta’ molluscs mhux-viabli għal konsum uman immedjat jew għal aktar proċessar qabel il-konsum uman biss jekk il-molluscs joriġina fil-pajjiżi terzi u stabbilimenti awtorizzati taħt l-Artikolu 9 tad-Direttiva 91/492/KEE u l-Artikolu 11 tad-Direttiva 91/493/KEE u iħares iċ-ċertifikazzjoniiet tas--saħħa pubblika meħtieġa stabbiliti taħt dawn id-Direttivi.Artikolu 6Iċ-ċertifikazzjoniFil każ ta’ mollusk ħajj, il-bajd tagħhom u gameti, l-awtoritá kompetenti fil-post ta’ l-inspezzjoni fl-Istat Membru ta’ fejn jaslu, għandhom ikomplu id-dokument msemmi fl-Anness tad-Deċiżjoni 92/527/KEE ma’ waħda mill-prospetti stabbiliti fl-Anness IV f’din id-Deċiżjoni kif xieraq.Artikolu 7Il-Prevenzjoni ta’ kontaminazzjoni ta’ l-ilma naturali1. L-Istati Membri għandhom jiżguraw li mollusks importat maħsub għal konsum uman immedjat jew għal aktar proċessar qabel il-konsum uman ma jkunx introdott, u ma jikontaminax kull ilma naturali fi ħdan it-territorju tagħhom.2. L-Istati Membri għandhom jiżguraw li l-ilma trasportat minn konsenji importati ma jwasslux għal kontmainazzjoni ta’ ilma naturali fi ħdan it-territorju tagħhom.Artikolu 8L-Approvazzjoni ta’ċentru ta’ importazzjoni1. L-awtoritá kompetenti ta’ l-Istati Membri għandhom japprovaw stabbiliment bħala ċentru approvat għall-importazzjoni sakemm tissodisfa il-kondizzjoniiiet minimi tas-saħħa ta’ l-annimali ta’ l-Anness V ta’ din id-Deċizjoni.2. L-awtorità kompetenti ta’ l-Istati Membri shall għandha tiprepara lista ta’ ċentri approvati għall-importazzjoni, kull wieħed għandu jingħata numru uffiċjali.3. Il-Lista ta’ ċentri approvati għall-importazzjoni, u kull emendi sussegwenti, għandhom jiġu komunikati mill-awtorità ta’ kull Stat Membru, lill-Kummissjoni u lill-Istati Membri l-oħra.Artikolu 9TħassirId-Deċiżjoni 95/352/KE hija mħassra.Artikolu 10Ir-ReviżoniL-Anness I ta’ din id-Deċiżjoni għandha tkun reviżta qabel l-1 ta’ Mejju 2004.Artikolu 11Id-data ta’ l-applikazzjoniDin id-Deċiżjoni għandha tgħodd mill-1 ta’ Mejju 2004.Artikolu 12Din id-Deċiżjoni hija indirizzata lill-Istati Membri.Magħmul fi Brussel, fl-14 ta’ Novembru 2003.Ghall-KummissjoniDavid ByrneMembru tal-Kummissjoni[1] ĠU L 46, 19.02.91, p. 1.[2] ĠU L 122, 16.05.03, p. 1.[3] ĠU L 332, 30.12.95, p. 33.[4] ĠU L 305, 07.11.02, p. 57.[5] ĠU L 204, 30.08.95, p. 13.[6] ĠU L 268, 24.09.91, p. 1.[7] ĠU L 268, 24.09.91, p. 15.[8] ĠU L 13, 16.01.97, p. 28.[9] ĠU L 18, 23.01.03, p. 11.--------------------------------------------------L-ANNESS I+++++ TIFF +++++--------------------------------------------------L-ANNESS II+++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------L-ANNESS IIINoti ta’ spjega għal ċertifikazzjoni u tikkettjar(a) Iċ-ċertifikati għandhom jiġu prodotti mill-awtoritajiet kompetenti tal-pajjiż li qiegħed jesporta, bbażati fuq il-mudell xieraq li jidher fl-Anness II ta’ din id-Deċiżjoni fejn jikkunsidra l-użu ta’ fejn il-molluscs għandhom jitpoġġew wara li jaslu fil-KE.(b) Waqt li jikkunsidraw l-istatus tal-post tad-destinazzjoni kif jirregwarda Bonamia ostreae u Marteilia refringens fl-Istati Membri tal-KE, il-ħtiġijiet addizjonali speċifiċi appropjati għandhom jiġu inkorporati u kompluti fiċ- ċertifikat.(ċ) L-oriġinal ta’ kull ċertifikat għandu jikkonsisti minn paġna waħda,b’ faċċata doppja, jew, fejn aktar minn paġna waħda hi meħtieġa, għandu jkun f’tali forma li l-paġni kolla jifformaw parti minn integrat uniku u huma indivisibli.Fuq in-naħa ta’ fuq tal-id il-leminija ta’ kull paġna għandu, jkun immarkat bħala, "oriġinali" u jġorr numru speċifiku maħruġ mill-awtorità kompetenti. Il-paġni kolla taċ-ċertifikat għandhom ikunu innumerati - (numru tal-paġna) tan- (numru totali tal-paġni).(d) L-oriġinal taċ-ċertifikat u t-tikkettjar referruti fiċ-ċertifikat mudell għandhom ikunu preżentati fil-lingwa ta’ l-Istat Membru tad-destinazzjoni u minn ta’ l-inqas f’lingwa uffiċjali waħda ta’ Stat Membru tal-KE fejn l-ispezzjoni fil-post tal-konfini għandha tkun mħarrġa. Madankollu, dawn L-Istati Membri jistaw jipreżentaw lingwi oħra, jekk neċessarjament, akkompanjati minn operazzjoni offiċjali.(e) L-oriġinal taċ-ċertifikat għandu jkun lest fil-ġurnata tat-togħbija tal-konsennja għal esportazzjoni fil-Komunitá Ewropea b’ timbru ufiċjali u ffirmat minn ispettur uffiċjali nominat mill-awtoritá kompetenti. Billi tagħmel hekk, l-awtorità lokali kompetenti tal-pajjiż li qiegħed jesporta għandu jaċċerta li l-prinċipji taċ-ċertifikazzjoni ekwivalenti ma dawk stabbiliti fid-Direttiva tal-Kunsill 96/93/KE huma li ġejjin.It-timbru, sakemm mhux stampat, u l-firma għandhom ikunu f’klulur differenti minn dak stampat.(f) Jekk għal raġunijiet ta’ identifikazzjoni ta’ l-affarijiet tal-konseja, aktar paġni huma mehmuża maċ-ċertifikat, dawn il-paġni għandhom ikunu kkonsidrati bħala li jifformaw parti mill-oriġinal u ffirmati u ttimbrati mill-ispettur uffiċjali fuq kull paġna.(g) L-oriġinal taċ-ċertifikat għandu jakkompanja l-konsennja sakemm tilħaq il-konfini tal-post ta’ l-inspezzjoni tal-KE.(h) Iċ-ċertifikat għandu jkun validat għal għaxar tijiem mid-data ta’ ħruġ. Fil-każ ta’ trasport bil-vapur, iż-żmien ta’ validitá hu prolongat biż-żmien tal-vjaġġ fil-baħar.(i) Il-molluscs, il-bajd tagħhom u l-gameti, ma għandhomx ikunu trasportati flimkien ma’ mollusks ieħor, bajd jew gameti li, altru ma humiex destinati għall-Komunitajiet Ewropej, jew huma fi stat ta’ saħħa baxxa. Madankollu, ma għandhomx ikunu trasportati taħt kwalunkwe kondizzjoni jiet oħra li jalteraw l-istat tas-saħħa tagħhom.(j) Il-preżenza possibli ta’ pathogens fl-ilma hi fattur relevanti meta tikkonsidra l-istat ta’ saħħa tal-molluscs. L-uffiċjal prepos għaċ-ċertifikazzjoni għandu b’hekk jikkonsidra dawn li ġejjin:il-"post ta’ oriġini" għandu jkun il-lokalizazzjoni tar-razzett jew sodod natuali tal-ħsad fejn il-mollusk kienu kultivati, jilħqu l-qies kommerċjail tagħhom relevanti għall-konsennja miġbura minn dan iċ-ċertifikat.Il-"post tal-ħsad" għandu jkun l-aħħar post li l-mollusk kienu f’kuntatt ma’ l-ilma naturali tal-pajjiż li qiegħed jesporta, bħal ċentri ta’ purifikazzjoni jew postijiet ta’ ħażna intermedjarja fejn il-molluscs huma miżmuma qabel esportati fil-Komunità.--------------------------------------------------L-ANNESS IVProspetti li jirregwardaw mollusks ħajj, il-bajd tagħhom, ul-gameti maħsuba għal tkabbir, smin, jew biex jissostitwixxu oħrajn jew konsum uman fil-Komunitá Ewropea biex ikunu ħarġu mill-awtoritá kompetenti fil-post ta’ inspezzjoni biex jitlesta id-dokumnet msemmi fl-Anness tad-Deċiżjoni 92/527/KEEL-Awtoritá kompetenti fil-post ta’ inspezzjoni ta’ l-Istat Membru li qiegħed jirċievi għandha tlesti d-dokument msemmi fl-Anness tad- Deċiżjoni 92/527/KEE ma waħda mill-prospetti li ġejjin kif xieraq:Prospetti:altru:"(Mollusk Ħaj) [1] (u) [2] (Bajd) [3] (u) [4] (Gameti) [5] ċertifikati għal tkabbir, smin, jew biex jissostitwixxu oħrajn fiż-żoni kostali tal-Komunità Ewropea u rzizzett barra dawk bi program jew status approvat mill-Komunità, b’osservazzjoni lill-Bonamia ostreae u l-Marteilia refringens";jew:"(Molluscs Ħajj) [6] (u) [7] (Bajd) [8] (u) [9] (Gameti) [10] ċertifikati għal tkabbir, smin, jew biex jissostitwixxu oħrajn fiż-żoni kostali tal-Komunità Ewropea u rzizzett barra dawk bi program jew status approvat mill-Komunità, b’osservazzjoni lill-(Bonamia ostreae) [11] u [12] l-(Marteilia refringens) [13]jew:"Molluscs ħajj ċertifikat għall-esportazzjoni fil-Komunitajiet Ewropea [14] (inkluż għal żoni li għandhom status jew program approvat mill-Komunità li jirregwardaw (Bonamia ostreae) [15] (u) [16] (Marteilia refringens) [17] (għal konsum uman immedjat) [18] (għal proċessar f’ċentri approvati għall-importazzjoni qabel il-konsum uman) [19][1] Żomm kif xieraq.[2] Żomm kif xieraq.[3] Żomm kif xieraq.[4] Żomm kif xieraq.[5] Żomm kif xieraq.[6] Żomm kif xieraq.[7] Żomm kif xieraq.[8] Żomm kif xieraq.[9] Żomm kif xieraq.[10] Żomm kif xieraq.[11] Żomm kif xieraq.[12] Żomm kif xieraq.[13] Żomm kif xieraq.";[14] Żomm kif xieraq.[15] Żomm kif xieraq.[16] Żomm kif xieraq.[17] Żomm kif xieraq.[18] Żomm kif xieraq.[19] Żomm kif xieraq.".--------------------------------------------------L-ANNESS VKONDIZZJONIJIET MINIMI DWAR S-SAĦĦA TA’ L-ANNIMALI GĦAL APPROVAZZJONI TA’ "ĊENTRI APPROVATI GĦALL-IMPORTAZZJONI"A. Dispożizzjonijiet Ġenerali1. L-Istati Membri għandhom biss japprovaw ċentri u stabbilimenti bħala ċentri għall-importazzjoni għal proċessar ta’ molluscs importat, provdut lill-kondizzjonijiet fiċ-ċentri ta’ l-importazzjoni huma tali li riskji ta’ kontaminazzjoni ta’ molluscs fl-ilma tal-Komunità via diskargi jew skart ieħor, jew b’mezzi oħra, b’ patoġeni kapaċi li jikawżaw mortalitá abnormali sinifikanti fil-molluscs huma evitati.2. Stabbilimenti approvatii bħala "ċentri approvati għall-importazzjoni", ma għandhomx ikollhom permess li jċaqalqu mollusks ħajj barra mill-istabbiliment.3. Il-kondizzjonijiet minimi dwar is-saħħa ta’ l-annimali kif stabbiliti f’parti B ta’ dan l-Anness għandhom jgħoddu, flimkien mad-dispożizzjonijiet tas-saħħa pubblika stabbiliti taħt id-Direttiva 91/492/KEE għall kull ċentru u stabbiliment, inkluż ċentri ta’ dispaċċ u ċentri ta’ purifikazzjoni, kif ukoll ir-regoli tas-saħħa stabbiliti mill-leġislazzjoni tal-Komunità li jikkonċernaw sottoprodotti ta’ l-annimali mhux maħsuba għal konsum uman.B. Dispożizzjonijiet Amministrattivi1. ċentri approvati għall-importazzjoni għandhom ikunu taħt il-kontrol u r-responsabilitá ta’ l-awtorità kompetenti.2. ¬entri approvati għall-importazzjoni għandu jkollhom kontrol ta’ mard effiċjenti, u sistema ta’ osservazzjoni; kif applikata fid-Direttiva 95/70/KE, każi ta’ suspett ta’ mard u mortalitá għandhom jiġu investigati mill-awtoritá kompetenti; l-analażi neċessarja u trattament għandhom jiġu b’konsultazzjoni ma’ u taħt il-kontrol ta’ l-awtoritá kompetenti, tieħu inkonsideramnet il-ħtiġijiet fl-Artikolu 3(1)(a) tad-Direttiva 91/67/KEE.3. ¬entri approvati għall-importazzjoni għandhom japplikaw sistema ta’ amministrazzjoni, approvatai mill-awtorità kompetenti, inkluż rutini għall-iġene u rimi għat-trasport, kontejners, faċilitajiet, u ekwipaġġ. Il-linji gwida stabbiliti għad-disinfezzjoni ta’ rzizzett ta’ mollusc fl-UIE kodiċi internazzjonali dwar is-saħħa ta’ l-annimali akwatiċi, s-sitt edizzjoni, 2003, l-Anness 5.2.2, għandhom ikunu rispettati. Id-disinfettanti użati għandhom ikunu approvati għaal-iskop mill-awtorità kompetenti u tagħmir appropjat għandu jkun disponibbli għall-indafa u d-disinfezzjoni. Diskargi ta’ sottoprodotti u materjal ta’ skart ieħor inkluż mollusk mejjet u l-prodotti tagħhom għandhom ikunu mħarrġa skond ir-Regolament (KE) Nru 1774/2002. Is-sistema ta’ amministrazzjoni fiċ-ċentru ta’ importazzjonai approvat għandha tkun tali li riskji ta’ kontaminazzjoni ta’ molluscs fl-ilma tal-Komunità ma’ pathogens li kappaċI jikkawżaw impatt sinifikanti lill-ħażniet tal-mollusc, partikolarment mard kif msemmi fl-Anness D tad-Direttiva 95/70/KE, huma evitati.4. ċentri approvati għall-importazzjoni għandhom iżommu rekord aġġornat ta’ mortalitá abnormali osservata, u tal-molluscs ħajj kollha, il-bajd u l-gametes li deħlin fiċ-ċentru u prodotti li jħallu ċ-ċentru inkluż is-sors tagħhom, il-fornituri tagħhom u d-deskrizzjoni tagħhom.5. ċentri approvati għall-importazzjoni.6. Persuni awtorizzati biss jistaw jidħlu fiċ-ċentri approvati għall-importazzjoni u għandhom jilbsu ilbies protettiv inkluż kalzatura xierqa.--------------------------------------------------